
DECRETUM 

Reconciliationem inter Deum et homines Dominus noster 
Iesus Christus mysterio mortis suae ac resurrectionis effecit 
(cf. Rom 5, 10). Ecclesiae in Apostolis hoc reconciliationis mi- 
nisterium a Domino commissum est (2 Cor 5,18 ss), quod ipsa 
implet hominibus faustum nuntium salutis afferendo eosque 
baptizando in aqua et Spiritu Sancto (cf. Mt 28, 19). 

Sed propter humanam infirmitatem accidit, ut christiani 
« caritatem suam primam relinquant » (cf. Ap 2, 4), quin 
etiam amicitiae cum Deo coniunctionem peccando dirumpant. 
Propterea, ad remittenda peccata post Baptismum commissa, 
Dominus peculiare sacramentum Paenitentiae instituit (cf. Io 
20, 21-23), quod Ecclesia per saeculorum decursum fideliter 
celebravit, variis quidem modis, sed servatis eius elementis 
essentialibus. 

Concilium autem Vaticanum Secundum haec statuit: « Ri- 
tus et formulae Paenitentiae ita recognoscantur, ut naturam et 
effectum Sacramenti clarius exprimant ».' Haec spectans, Sa- 


Conc. Vat. II, Const. Sacrosanctum Concilium, n. 72: AAS 56 (1964), p. 118. 

cra Congregatio pro Cultu Divino novum Ordinem Pcenitentice 
diligenter apparavit, ut actio Sacramenti plenius a fidelibus 
intellegatur. 

In hoc novo Ordine, praeter Ordinem ad reconciliandos 
singulos pcenitentes, ut in luce ponatur aspectus communita- 
rius sacramenti, concinnatus est Ordo ad reconciliandos plu- 
res pcenitentes, secundum quem confessio et absolutio sin- 
gulares in celebrationem verbi Dei inseruntur. Praeterea, pro 
certis casibus, confectus est Ordo ad reconciliandos plures 
pcenitentes cum confessione et absolutione generali, iuxta 
Normas Pastorales circa absolutionem sacramentalem gene- 
rali modo impertiendam, a Sacra Congregatione pro Doctrina 
Fidei die 16 iunii 1972 datas. 2 

Ecclesia cordi habet fideles suos ad continuam conversio- 
nem et renovationem vocare. Volens autem ut baptizati, post 
lavacrum lapsi, peccata in Deum et fratres commissa agno- 
scant et veram paenitentiam in corde habeant, studensque 
eos ad celebrandum sacramento Paenitentiae praeparare, Ec- 
clesia eos hortatur, ut celebrationibus paenitentialibus non- 
numquam intersint. Quam ob rem Sacra haec Congregatio 
normas eiusmodi celebrationum agendarum constituit atque 
exempla seu specimina earum proposuit, quae Conferendae 
Episcopales ad necessitates regionum suarum poterunt ac- 
commodare. 

Summus igitur Pontifex Paulus VI Ordinem Pcenitentice, 
a Sacra Congregatione pro Cultu Divino apparatum, aucto- 
ritate sua approbavit evulgarique iussit, ut is pro titulis huc 


2 Cf. A4S 64 (1972), pp. 510-514. 

spectantibus, qui in Rituali Romano usque adhuc vigente 
exstant, substitueretur. Qui Ordo, lingua Latina exaratus, 
statim ac prodierit, lingua autem vernacula conscriptus a die, 
quem Conferendae Episcopales statuerint, postquam transla- 
tionem in linguas vernaculas approbaverint confirmationem- 
que ab Apostolica Sede impetraverint, vigere incipiet. 

Contrariis quibuslibet minime obstantibus. 

Ex aedibus Sacrae Congregationis pro Cultu Divino, die 
2 decembris 1973, dominica prima Adventus. 

De speciali mandato Summi Pontificis 

Ioannes Card. Villot 
Secretarius Status 


« A. BUGNINI 
Archiep. tit. Diocletianen. 
a Secretis S. C. pro Cultu Divino 

ORDO PANITENTIA 


PRAENOTANDA 

I 

De mysterio reconciliationis in historia salutis 

1. Misericordiam suam Pater manifestavit mundum reconcilians sibi 
in Christo, pacificans per sanguinem crucis eius sive quae in terris 
sive quae in caelis sunt. 1 Filius Dei, homo factus, inter homines con- 
versatus est ut eos de servitute peccati liberaret 2 et de tenebris in 
admirabile lumen suum advocaret. 3 Propter quod suum in terra 
munus inchoavit paenitentiam praedicans et dicens: « Paenitemini et 
credite Evangelio » (Mc 1, 15). 

Haec ad paenitentiam invitatio, quae iam crebro per prophetas inso- 
nuerat, corda hominum in adventum Regni Dei praeparavit per vocem 
Ioannis Baptistae, qui venit « praedicans baptismum paenitentiae in 
remissionem peccatorum » (Mc 1, 4). 

Iesus autem homines non tantum ad paenitentiam exhortatus est 
ut peccata relinquerent et se ad Dominum toto corde converterent, 4 
sed etiam peccatores suscipiens eos cum Patre reconciliavit. 5 Infirmos 
praeterea curavit ut signum potestatis suae remittendi peccata prae- 
beret. 6 Demum ipse pro peccatis nostris mortuus est, et resurrexit 
propter iustificationem nostram. 7 Propterea, in qua nocte tradebatur, 
salutiferam inchoans passionem, 8 Novi Foederis sacrificium instituit 
in sanguine suo pro remissione peccatorum, 9 et post resurrectionem 
suam Spiritum Sanctum in Apostolos misit ut haberent potestatem 
remittendi peccata aut retinendi, 10 atque munus acciperent praedicandi 
in nomine eius paenitentiam et remissionem peccatorum in omnes 
gentes. 11 

Mandato Domini obtemperans, Petrus, cui Dominus dixerat: 
« Tibi dabo claves Regni caelorum, et quodcumque ligaveris super 
terram, erit ligatum et in caelis; et quodcumque solveris super terram, 
erit solutum et in caelis » (Mt 16, 19), die Pentecostes remissionem 

1 Cf. 2 Cor 5, 18 s; Coi 1, 20. 

2 Cf. Io 8, 34-36. 

3 Cf. 1 Pt 2, 9. 

1 Cf. Lc 15. 

5 Lc 5, 20. 27-32; 7, 48. 

6 Cf. Mt 9, 2-8. 

7 Cf. Rom 4, 25. 

8 Cf. Missale Romanum, Prex eucharistica III. 

9 Cf. Mt 26, 28. 

10 Cf. Io 20, 19-23. 

" Cf. Lc 24, 47. 

peccatorum per baptismum praedicavit: « Paenitentiam agite ... 
et baptizetur unusquisque vestrum in nomine Iesu Christi, in remis- 
sionem peccatorum vestrorum » (Act 2, 38). 12 Numquam exinde omisit 
Ecclesia quin homines de peccato ad conversionem vocaret et Christi 
victoriam de peccato per celebrationem paenitentiae patefaceret. 

2. Haec de peccato victoria primo in baptismo refulget, quo vetus 
homo cum Christo crucifigitur ut destruatur corpus peccati et ultra 
non serviamus peccato, sed cum Christo resurgentes Deo exinde 
vivamus. 13 Quapropter Ecclesia fidem suam confitetur in « unum 
baptisma in remissionem peccatorum ». 

In Sacrificio Missae passio Christi repraesentatur, et corpus pro 
nobis traditum ac sanguis effusus in remissionem peccatorum iterum 
ab Ecclesia Deo offeruntur pro totius mundi salute. In Eucharistia 
enim Christus adest et offertur ut « Hostia nostrae reconciliationis » 14 
et ut nos, per Spiritum Sanctum suum, « congregemur in unum ». 15 

Sed insuper Salvator noster Iesus Christus, cum Apostolis suis 
eorumque successoribus potestatem contulit dimittendi peccata, in 
Ecclesia sua sacramentum Paenitentiae instituit, ut fideles qui post 
primum lavacrum in peccata labuntur, renovata gratia, cum Deo 
reconciliarentur. 16 Ecclesia enim « et aquam habet et lacrimas: aquam 
baptismatis, lacrimas paenitentiae ». 17 

II 

De RECONCILIATIONE P/ENITENTIUM in vita ecclesia 
Ecclesia sancta ac simul semper purificanda 

3. Christus « dilexit Ecclesiam et se ipsum tradidit pro ea, ut illam 
sanctificaret » (Eph 5, 25-26), eamque ut sponsam sibi univit; 18 illam, 
quae Corpus et plenitudo eius est, divinis suis donis replet 19 et per 
ipsam veritatem et gratiam ad omnes diffundit. 

Ecclesiae tamen membra tentationi obnoxia sunt atque saepe in 
peccata misere labuntur. Quapropter, « dum Christus, ' sanctus, inno- 
cens, impollutus ' ( Hebr 7, 26), peccatum non novit (2 Cor 5, 21), sed 

12 Cf. Act 3, 19. 26; 17, 30. 

13 Cf. Rom 6, 4-10. 

14 Missale Romanum, Prex eucharistica III. 

15 Missale Romanum, Prex eucharistica II. 

16 Cf. Cone. Trid., Sessio XIV, De sacramento Paenitentiae, cap. 1: Denz.-Schon. 
1668 et 1670; can. 1: Denz.-Schon. 1701. 

17 S. Ambrosius, Epist. 41, 12: PL 16, 1116. 

18 Cf. Ap 19, 7. 

19 Cf. Eph 1, 22-23; Cone. Vat. II, Const. Lumen gentium, n. 7: AAS 57 (1965), pp. 9-11. 

sola delicta populi repropitiare venit (cf. Hebr 2, 17), Ecclesia in pro- 
prio sinu peccatores complectens, sancta simul et semper purificanda, 
poenitentiam et renovationem continuo prosequitur ». 20 

Paenitentia in vita et liturgia Ecclesias 

4 . Multis et variis modis populus Dei hanc continuam paenitentiam 
agit et perficit. Christi enim passionibus per patientiam suam com- 
municans, 21 misericordiae et caritatis opera exercens 22 sese in dies 
magis ac magis secundum evangelium Christi convertens, fit signum 
in mundo conversionis ad Deum. Quod Ecclesia vivendo exprimit et 
celebrat in liturgia sua, dum fideles se peccatores profitentur, atque 
veniam Dei et fratrum implorant, uti fit in celebrationibus paenitentia- 
libus, in verbi Dei proclamatione, in oratione, in elementis paenitentia- 
libus celebrationis eucharisticae. 23 

In sacramento vero Pasnitentiae fideles « veniam offensionis Deo 
illatae ab eius misericordia obtinent et simul reconciliantur cum Ec- 
clesia, quam peccando vulneraverunt, et quae eorum conversioni ca- 
ritate, exemplo, precibus adlaborat ». 24 

Reconciliatio cum Deo et cum Ecclesia 

5. Quia peccatum est offensio Deo illata, quae amicitiam cum eo 
disrumpit, paenitentia « eo ad postremum spectat ut Deum adamemus 
eique nosmetipsos prorsus concredamus ». 25 Peccator ergo qui, Dei 
miserentis gratia, pasnitentiae iter ingreditur, ad Patrem revertitur qui 
« prior dilexit nos » (i Io 4, 19), ad Christum qui tradidit semetipsum 
pro nobis, 26 atque ad Spiritum Sanctum qui effusus est in nos abunde. 27 

Sed « ex arcano ac benigno dispensationis mysterio, homines su- 
pernaturali necessitudine inter se coniunguntur, qua peccatum unius 
etiam ceteris nocet, sicut etiam sanctitas unius beneficium ceteris 
affert », 28 et ita paenitentia semper etiam cum fratribus reconciliatio- 
nem secumfert, quibus peccatum iugiter nocumentum infert. 

20 Cone. Vat. II, Const. Lumen gentium, n. 8: ibid., p. 12. 

21 Cf. 1 Pt 4, 13. 

22 Cf. 1 Pt 4, 8. 

23 Cf. Cone. Trid., Sessio XIV, De sacramento Paenitentiae: Denz.-Schon. 1638, 
1740, 1743; S. Congr. Rituum., Instr. Eucharisticum mysterium, 25 maii 1967, n. 35: 
AAS 59 (1967), pp. 560-561; Missale Romanum, Institutio generalis, nn. 29, 30, 56 a. b. g. 

24 Cone. Vat. II, Const. Lumen gentium, n. 11: AAS 57 (1965), pp. 15-16. 

25 Paulus VI, Const. Apost. Pcenitemini, 17 febr. 1966: AAS 58 (1966), p. 179; 
cf. Cone. Vat. II, Const. Lumen gentium, n. 11: AAS 57 (1965), pp. 15-16. 

26 Cf. Gal 2, 20; Eph 5, 25. 

27 Cf. Tit 3, 6. 

28 Paulus VI, Const. Apost. Indulgentiarum doctrina, 1 ian. 1967, n. 4: AAS 59 
(1967), p. 9; cf. Pius XII, Litt. encycl. Mystici Corporis, 29 iunii 1943: AAS 35 
(1943), p. 213. 

Immo, saepe homines in patranda iniustitia, etiam coniuncte agunt. 
Eodem modo in paenitentia agenda se invicem adiuvant, ut a pec- 
cato per gratiam Christi liberati, simul cum omnibus hominibus 
bonae voluntatis iustitiam et pacem in mundo operentur. 


Sacramentum Paenitentiae eiusque partes 

6. Christi discipulus qui, post peccatum, a Spiritu Sancto motus, 
ad sacramentum Paenitentiae accedit, debet ante omnia toto corde se 
ad Deum convertere. Haec intima cordis conversio, quae contritionem 
de peccato et propositum novae vitae complectitur, per confessionem 
Ecclesiae factam et per debitam satisfactionem necnon vitae emenda- 
tionem exprimitur. Deus vero remissionem peccatorum impertit per 
Ecclesiam, quae ministerio sacerdotum operatur. 29 

a) Contritio 

Inter actus paenitentis primum locum obtinet contritio quae « animi 
dolor ac detestatio est de peccato commisso, cum proposito non 
peccandi de cetero ». 30 Etenim « ad Christi Regnum nobis fas est acce- 
dere tantum ‘ metanoia ', id est intima totius hominis mutatione, qua 
ipse cogitare, iudicare, vitamque suam componere incipit ea sanctitate 
et caritate Dei perculsus, quae in Filio novissime manifestatae sunt et 
plene nobis impertitae (cf. Hebr 1, 2; Coi 1, 19, et passim; Eph 1, 23, 
et passim) ». 31 Ex hac ergo cordis contritione pendet paenitentiae ve- 
ritas. Conversio enim hominem intrinsecus afficere debet, ut eum pro- 
fundius in dies illuminet et magis magisque Christo conformem ef- 
ficiat. 

b) Confessio 

Ad sacramentum Paenitentiae pertinet culparum confessio, quae ex 
vera sui cognitione coram Deo et peccatorum contritione procedit. 
Haec tamen intima cordis exquisitio et externa accusatio in lumine Dei 
misericordiae fieri debent. Confessio autem exigit in paenitente volun- 
tatem aperiendi cor suum Dei ministro; in hoc vero spiritale iudi- 
cium quo, in persona Christi agens, pro potestate clavium remissionis 
aut retentionis peccatorum sententiam pronuntiat. 32 


29 Cf. Cone. Trid., Sessio XIV, De sacramento Paenitentiae, cap. 1: Denz.-Schon. 
1673-1675. 

30 Ibid., cap. 4: Denz.-Schon. 1676. 

31 Paulus VI, Const. Apost. Pcenitemini, 17 febr. 1966: AAS 58 (1966), p. 179. 

32 Cf. Cone. Trid., Sessio XIV, De sacramento Paenitentiae, cap. 5: Denz.-Schon. 1679. 


PRAENOTANDA 


13 


c) Satisfactio 

Vera conversio per culparum satisfactionem, per vitae emendatio- 
nem necnon damni reparationem completur. 33 Opus ac mensura sa- 
tisfactionis debent unicuique paenitenti convenire, ut unusquisque 
ordinem quem laeserat restauret, et pro morbo quo laboravit, con- 
traria medicina curetur. Oportet proinde ut poena sit revera reme- 
dium peccati et vitam aliquomodo renovet. Ita paenitens ea « quae 
retro quidem sunt obliviscens » ( Phil 3, 13) se noviter in mysterium 
salutis inserit et ad ea quae sunt futura se extendit. 

d) Absolutio 

Peccatori conversionem suam Ecclesiae ministro manifestanti in 
confessione sacramentali, Deus veniam suam per signum absolutionis 
concedit et sic sacramentum Paenitentiae perficitur. Secundum enim 
Dei oeconomiam, qua humanitas et benignitas Salvatoris nostri Dei 
hominibus visibiliter apparuit, 34 Deus vult per visibilia signa salutem 
nobis conferre et fractum foedus iterum renovare. 

Per sacramentum ergo Paenitentiae Pater filium ad se revertentem 
suscipit, Christus ovem perditam in umeros suos attollit atque ad 
ovile reducit, et Spiritus Sanctus templum suum iterum sanctificat 
aut plenius inhabitat, quod tandem manifestatur per renovatam vel 
ferventiorem participationem mensae Domini qua, filio de longinquo 
revertente, fit gaudium magnum in convivio Ecclesiae Dei. 35 

De necessitate et utilitate huius sacramenti 

7. Sicut varium et multiplex est peccati vulnus in vita singulorum 
et communitatis, ita diversum est remedium quod nobis paenitentia 
affert. Qui enim per grave peccatum a communione caritatis Dei re- 
cesserunt, per sacramentum Paenitentia; ad vitam quam amiserant 
revocantur. Qui vero in peccata venialia incidunt debilitatem suam 
cotidie experientes, per iteratam paenitentiae celebrationem vires su- 
munt, ut ad plenam libertatem filiorum Dei perveniant. 

a) Ad salutiferum remedium sacramenti Paenitentiae percipiendum, 
iuxta misericordis Dei dispositionem debet fidelis confiteri sacerdoti 
omnia et singula peccata gravia, quorum, excussa conscientia, memo- 
riam habet. 36 

33 Cf. Cone. Trid., Sessio XIV, De sacramento Paenitentia;, cap. 8: Denz.-Schon. 
1690-1692; Paulus VI, Const. Apost. Indulgentiarum doctrina, 1 ian. 1967, nn. 2-3: AAS 
59 (1967), pp. 6-8. 

34 Cf. Tit 3, 4-5. 

35 Cf. Lc 15, 7. 10. 32. 

38 Cf. Cone. Trid., Sessio XIV, De sacramento Paenitentiae, can. 7-8: Denz.-Schon. 
1707-1708. 

b) Praeterea frequens et diligens huius sacramenti usus etiam 
pro venialibus peccatis valde utilis est. Non est enim mera ritua- 
lis repetitio nec psychologicum quoddam exercitium, sed assiduum 
studium gratiam baptismi perficiendi, ut, dum mortificationem Iesu 
Christi in corpore nostro circumferimus, magis magisque vita Iesu 
manifestetur in nobis. 37 In huiusmodi confessionibus paenitentes, 
dum de venialibus culpis se accusant, curent praesertim ut penitius 
Christo conformentur et Spiritus voci attentius obsequantur. 

Ut hoc vero salutis sacramentum reapse vim suam in Christi fide- 
libus exerceat, necesse est ut in tota eorum vita veluti radices agat 
et ad ferventius Dei fratrumque servitium impellat. 

Huius ergo sacramenti celebratio semper est actus quo Ecclesia 
fidem suam proclamat, gratias Deo agit pro libertate qua Christus 
nos liberavit 38 et vitam suam ut sacrificium spiritale offert in laudem 
gloriae Dei properans in occursum Christi. 


III 

De officiis et ministeriis in reconciliatione panitentium 

De munere communitatis in celebratione paenitentiae. 

8. Tota Ecclesia, utpote populus sacerdotalis, in opere reconcilia- 
tionis exercendo quod ipsi a Domino concreditum est diversimode 
operatur. Non solum enim per verbi Dei praedicationem ad paeniten- 
tiam vocat, sed etiam pro peccatoribus intercedit et paenitenti materna 
cura ac sollicitudine subvenit, ut peccata sua agnoscat et confiteatur, 
atque misericordiam a Deo, qui solus potest peccata dimittere, con- 
sequatur. Sed amplius ipsa Ecclesia fit instrumentum conversionis et 
absolutionis paenitentis per ministerium a Christo Apostolis eorum- 
que successoribus traditum. 39 


9. De ministro sacramenti Paenitentiae 

a) Ministerium sacramenti Paenitentiae Ecclesia exercet per Episco- 
pos atque Presbyteros, qui fideles per praedicationem verbi Dei ad 
conversionem vocant, eisque remissionem peccatorum in nomine Chri- 
sti et in virtute Spiritus Sancti testantur et impertiunt. 


37 Cf. 2 Cor 4, 10. 

33 Cf. Gal 4, 31. 

39 Cf. Mt 18, 18; Io 20, 23. 

In hoc ministerio exsequendo, Presbyteri in communione cum 
Episcopo agunt et de eius potestate ac munere participant qui est 
moderator disciplinae paenitentialis. 40 

b ) Minister competens pro sacramento Paenitentiae est sacerdos 
habens facultatem absolvendi iuxta canonicas leges. Omnes tamen 
sacerdotes, licet ad confessiones excipiendas non approbati, valide 
et licite absolvunt quoslibet pasnitentes in periculo mortis constitutos. 


10 . De exercitio pastorali huius ministerii 

a) Ut confessarius munus suum recte fideliterque implere valeat, 
morbos animarum dignoscat aptaque eis remedia afferat, et munus 
iudicis sapienter exerceat, scientiam ac prudentiam ad hoc necessa- 
rias sibi acquirat, assiduo studio, sub ductu Magisterii Ecclesiae, et 
praesertim fusis ad Deum precibus. Discretio enim spirituum est 
intima cognitio operis Dei in corde hominum, donum Spiritus Sancti 
et fructus caritatis. 41 

b ) Ad confessiones fidelium excipiendas confessarius se paratum 
semper praebeat, quotiescumque id a fidelibus rationabiliter petitur. 42 

c ) Peccatorem paenitentem suscipiens eumque ad lumen veritatis 
adducens, paterno munere fungitur, cor Patris hominibus revelans et 
Christi Pastoris imaginem gestans. Meminerit itaque sibi Christi 
munus concreditum esse, qui ad salvandos homines opus redemptio- 
nis misericordia implevit et virtute sua in sacramentis adest. 43 

d) Confessarius, sciens se uti Dei ministrum secretam fratris sui 
conscientiam cognovisse, officio sigillum sacramentale sanctissime 
servandi tenetur. 


De ipso pasnitente 

11. Maximi sunt momenti partes quas ipse fidelis psenitens habet in 
sacramento. 

Quando enim rite dispositus ad hoc salutare remedium a Christo 
institutum accedit et peccata sua confitetur, actibus suis partem 


1,0 Cf. Cone. Vat. II, Const. Lumen gentium, n. 26: AAS 57 (1965), pp. 31-32. 

41 Cf. Phil 1, 9-10. 

42 Cf. S. Congr. pro Doctrina Fidei, Normce pastorales circa absolutionem sa- 
cramentalem generali modo impertiendam, 16 iun. 1972, n. XII: AAS 64 (1972), p. 514. 

43 Cf. Cone. Vat. II, Const. Sacrosanctum Concilium, n. 7: AAS 56 (1964), pp. 100-101. 

habet in ipso sacramento, quod verbis absolutionis, a ministro in 
nomine Christi prolatis, perficitur. 

Ita fidelis, dum misericordiam Dei in sua vita experitur et pro- 
clamat, una cum sacerdote liturgiam Ecclesiae continenter se reno- 
vantis celebrat. 


IV 

De celebratione sacramenti Panitentia 
Locus celebrationis 

12. Sacramentum Paenitentiae administratur in loco et sede, quae 
iure statuuntur. 

Tempus celebrationis 

13. Reconciliatio paenitentium omni tempore ac die celebrari potest. 
Convenit tamen ut fideles noverint diem ac horam in quibus sacerdos 
adest ad ministerium hoc exercendum. Fideles ad eum usum addu- 
cantur ut extra Missae celebrationem, praesertim horis statutis, ad 
sacramentum Paenitentiae accedant . 44 

Tempus Quadragesimae quam maxime convenit sacramento Pae- 
nitentiae celebrando, quia iam die cinerum invitatio sollemnis re- 
sonat coram populo Dei: « Paenitemini et credite Evangelio ». Decet 
ergo ut pluries celebrationes paenitentiales in Quadragesima instituan- 
tur ut fidelibus omnibus occasio praebeatur se cum Deo et cum fra- 
tribus reconciliandi atque paschale mysterium, in sacratissimo triduo, 
renovato corde celebrandi. 

Vestes liturgicae 

14. Quod ad vestes liturgicas in celebratione Paenitentiae attinet, 
serventur normae ab Ordinariis locorum statutae. 

A 

Ordo ad reconciliandos singulos psenitentes 

Praeparatio sacerdotis et paenitentis 

15. Sacramento celebrando sacerdos et paenitens oratione imprimis 
se praeparent. Sacerdos quidem Spiritum Sanctum invocet, ut ab 
eo lucem et caritatem accipiat; paenitens autem vitam suam comparet 

44 Cf. S. Congr. Rituum, Instr. Eucharisticum mysterium, 25 maii 1967, n. 35; 
AAS 59 (1967), pp. 560-561. 

cum exemplo et mandatis Christi, et Deum pro suorum peccatorum 
remissione deprecetur. 

Susceptio paenitentis 

16. Sacerdos paenitentem fraterna caritate suscipiat et, si opus 
est, humanioribus verbis salutet. Deinde paenitens signat se signo 
crucis, dicens: In nomine Patris, et Filii, et Spiritus Sancti. Arnen. 
Quod et sacerdos una cum illo facere potest. Deinde sacerdos paeni- 
tentem ad fiduciam in Deum, brevi formula, invitat. Si paenitens 
ignotus est confessario, huic opportune condicionem suam indica- 
bit, necnon tempus ultimae confessionis, difficultates in vita Chri- 
stiana ducenda, et cetera quae confessario scitu sint utilia ad mini- 
sterium suum exercendum. 

Lectio verbi Dei 

17. Tunc sacerdos, vel ipse paenitens, aliquem textum ex sacra 
Scriptura pro opportunitate legit, quod etiam in praeparatione ad ipsam 
sacramenti celebrationem fieri potest. Per verbum Dei enim fidelis 
illuminatur ad peccata sua dignoscenda, ad conversionem vocatur et 
ad fiduciam in Dei misericordia. 

Confessio peccatorum et acceptatio satisfactionis 

18. Deinde paenitens peccata sua confitetur, incipiendo, ubi moris 
est, a formula confessionis generalis: Confiteor. Sacerdos, si opus 
est, eum adiuvet ad integram confessionem peragendam; hortetur 
praeterea ut sincere paeniteat de offensionibus Deo illatis; opportunis 
demum consiliis ei opituletur ad vitam novam incipiendam et, pro 
necessitate, instruat de officiis vitae christianae. 

Si vero paenitens damni vel scandali causa fuerit, eum ad proposi- 
tum congruae reparationis adducat. 

Deinde sacerdos paenitenti satisfactionem imponit, quae non tan- 
tum praeteritorum sit expiatio, sed etiam novae vitae auxilium et infir- 
mitatis medicina, ideoque gravitati et naturae peccatorum, quantum 
fieri possit, respondeat. Quae satisfactio opportune exercetur oratione, 
abnegatione sui ipsius, praesertim vero servitio proximi et operibus 
misericordiae quibus in luce ponitur peccatum eiusque remissionem 
aspectum socialem secum ferre. 

Oratio paenitentis et absolutio sacerdotis 

19. Post haec paenitens contritionem suam et novae vitae propositum 
per orationem aliquam manifestat qua Dei Patris venia imploretur. 
Expedit ut oratio ex verbis sacrae Scripturae composita adhibeatur. 

Sacerdos autem, post orationem paenitentis, manibus super caput 
eius extensis, vel saltem dextera, formulam absolutionis profert in 
qua essentialia sunt verba: Ego te absolvo a peccatis tuis, in n6mine 
Patris, et Filii, et Spiritus Sancti. Quae novissima verba dum dicit, 
sacerdos signum crucis super paenitentem facit. Formula absolutionis 
(cf. n. 46, p. 27) indicat reconciliationem paenitentis a misericordia 
Patris procedere; nexum ostendit inter reconciliationem peccatoris 
et mysterium paschale Christi; Spiritus Sancti munus in remissione 
peccatorum extollit; demum aspectum ecclesialem sacramenti in 
luce ponit eo quod reconciliatio cum Deo petitur et datur per mini- 
sterium Ecclesias. 

Proclamatio laudis et paenitentis dimissio 

20 . Remissione peccatorum accepta, paenitens misericordiam Dei 
confitetur et gratias Deo agit brevi invocatione ex sacra Scriptura 
deprompta; deinde sacerdos eum in pace dimittit. 

Paenitens autem conversionem suam persequitur et exprimit vita 
secundum evangelium Christi reformata et amore Dei magis magisque 
perfusa, nam « caritas operit multitudinem peccatorum » ( 1 Pt 4, 8). 

Ritus brevior 

21 . Quando necessitas pastoralis id suadet, sacerdos potest quas- 
dam partes ritus omittere aut breviare, attamen semper integre ser- 
vanda sunt: confessio peccatorum et acceptatio satisfactionis, invi- 
tatio ad contritionem (n. 44), formula absolutionis et formula di- 
missionis. Si vero mortis periculum imminet, sufficit ut sacerdos dicat 
verba essentialia formulas absolutionis, scilicet: Ego te abs6lvo a 
peccAtis tuis, in n()mine Patris, et FIlii, et SpIritus Sancti. 

B 

Ordo ad reconciliandos plures paenitentes cum confessione 
et absolutione singulari 

22 . Ubi plures paenitentes simul congregantur ad reconciliationem 
sacramentalem obtinendam, convenit ut ad eam per celebrationem 
verbi Dei praeparentur. 

Eandem tamen celebrationem participare possunt et alii fideles 
qui alio tempore ad sacramentum accedent. 

Celebratio communis naturam ecclesialem paenitentiae clarius ma- 
nifestat. Nam fideles una simul verbum Dei audiunt, quod, misericor- 
diam Dei proclamans, eos ad conversionem invitat, et simul confor- 
mitatem vitae suae cum eodem verbo Dei perpendunt et mutua oratione 

se adiuvant. Postquam unusquisque peccata sua confessus est et 
absolutionem recepit, omnes simul Deum collaudant ob eius mira- 
bilia in bonum populi patrata quem sanguine Filii sui sibi acquisivit. 

Sacerdotes plures adsint, si oportet, qui, locis aptis, singulos 
fideles audire et reconciliare possint. 

Ritus initiales 

23. Fidelibus congregatis, pro opportunitate canitur aptus can- 
tus. Deinde sacerdos fideles salutat et ipse vel alius minister eos, si 
opus est, breviter in celebrationem introducit et de ordine in ea 
servando edocet. Postea omnes ad orandum invitat et post spatium 
silentii orationem perficit. 

Verbi Dei celebratio 

24. Sacramentum Paenitentiae ab auditione verbi initium sumat 
oportet, quia Deus per verbum suum ad paenitentiam vocat et ad 
veram cordis conversionem perducit. 

Una vel plures lectiones eligi possunt. Si plures, 'psalmus vel 
alius cantus aptus vel spatium silentii interponatur, ut Dei verbum 
profundius intellegatur atque assensus cordis illi praebeatur. Si una 
tantum lectio fit, expedit ut ex Evangelio sumatur. 

Lectiones eligantur quibus praesertim: 

a) vox Dei homines ad conversionem et maiorem semper cum 
Christo conformitatem revocat; 

b) mysterium reconciliationis per mortem et resurrectionem Chri- 
sti necnon per donum Spiritus Sancti, prae oculis ponitur; 

c ) iudicium Dei de bono et malo in vita hominum traditur ad 
conscientiam illuminandam et discutiendam. 

25. Homilia, a textu Scripturae initium sumens, paenitentes ducat 
ad discussionem conscientiae, ad aversionem a peccato et ad conver- 
sionem ad Deum. In memoriam revocet fidelibus, peccatum contra 
Deum, contra communitatem et proximum necnon contra peccato- 
rem ipsum agere. Proinde opportune recolantur: 

a) Dei infinita misericordia, quae maior est omnibus iniquitatibus 
nostris et qua ipse semper nos ad se iterum iterumque revocat; 

b ) necessitas internae paenitentiae, qua sincere disponimur etiam 
ad reparanda damna peccati; 

c) aspectus socialis gratiae et peccati, quo fit ut actus singulorum 
quodammodo in totum corpus Ecclesiae redundent; 

d) opus nostrae satisfactionis, quae ex satisfactione Christi vim 
accipit, et exigit praeprimis, praeter opera paenitentiae, exercitium verae 
caritatis erga Deum et proximum. 

26. Homilia peracta, opportunum praebeatur tempus silentii ad 
examen conscientiae peragendum et ad veram peccatorum contritio- 
nem excitandam. Presbyter ipse vel diaconus vel alius minister fideles 
adiuvare potest brevibus sententiis vel prece litanica, attenta eorum 
condicione, astate, etc. 

Si opportunum visum fuerit, haec communis discussio conscientiae 
atque contritionis excitatio, substitui potest pro homilia; sed, hoc 
in casu, clare a textu sacrae Scripturae antea lecto exordium sumere 
debet. 

Ritus reconciliationis 

27. Invitante deinde diacono vel alio ministro, omnes genuflectunt 
vel se inclinant et formulam confessionis generalis dicunt (ex. gr. 
Confiteor); postea stantes, pro opportunitate, orationem litanicam 
recitant vel cantum aptum proferunt, quae confessionem peccatorum, 
contritionem cordis, petitionem remissionis necnon fiduciam in Dei 
misericordia exprimant. In fine dicitur oratio dominica, quae num- 
quam omittitur. 

28. Dicta oratione dominica, sacerdotes ad loca pro confessionibus 
audiendis statuta se conferunt. Paenitentes qui confessionem pecca- 
torum facere cupiunt, ad sacerdotem quem elegerint accedunt, et, 
congrua satisfactione accepta, ab eodem absolvuntur formula pro 
uno paenitente reconciliando. 

29. Confessionibus expletis, sacerdotes ad presbyterium redeunt. 
Qui celebrationi praeest omnes ad gratiarum actionem invitat, qua fide- 
les Dei misericordiam confitentur. Quod per psalmum vel hymnum 
vel etiam per precem litanicam fieri potest. Postremo sacerdos ora- 
tione celebrationem concludit, Deum laudans propter nimiam carita- 
tem suam qua dilexit nos. 

Dimissio populi 

30. Gratiarum actione peracta, sacerdos fideles benedicit. Deinde 
diaconus vel ipse sacerdos coetum dimittit. 

c 

Ordo ad reconciliandos psenitentes cum confessione 
et absolutione generali 

De disciplina absolutionis generalis 

31. Individualis et integra confessio atque absolutio manent unicus 
modus ordinarius, quo fideles se cum Deo et Ecclesia reconciliant, 
nisi impossibilitas physica vel moralis ab huiusmodi confessione 
excuset. 

Fieri enim potest, ob particularia rerum adiuncta quandoque oc- 
currentia, ut absolutionem pluribus paeni tentibus, sine praevia indi- 
viduali confessione, generali modo impertire liceat vel etiam oporteat. 

Praeter casus in quibus agitur de mortis periculo, licet sacramen- 
taliter absolvere una simul plures fideles generice tantum confessos, 
sed apte ad paenitentiam revocatos, si accedat gravis necessitas, ni- 
mirum quando, attento paenitentium numero, confessariorum copia 
praesto non est ad rite audiendas singulorum confessiones intra con- 
gruum tempus, ita ut paenitentes — absque sua culpa — gratia sacra- 
mentali, vel sacra communione diu carere cogantur. Quod evenire 
potest, praesertim in terris missionum, sed in aliis etiam locis, necnon 
apud coetus personarum, in quibus de illa necessitate constat. 

Hoc vero non licet, cum confessarii praesto esse possunt, propter 
solum magnum concursum paenitentium, qualis verbi gratia potest 
haberi in magna aliqua festivitate aut peregrinatione. 45 

32. Iudicium ferre an adsint condiciones, de quibus supra, ac 
proinde decernere quando liceat absolutionem sacramentalem gene- 
rali modo conferre, reservatur Episcopo dioecesano, collatis consiliis 
cum ceteris membris Conferendae Episcopalis. 

Praeter casus ab Episcopo dioecesano statutos, si qua alia gravis 
necessitas oriatur sacramentalem absolutionem una pluribus imper- 
tiendi, sacerdos antea recurrere debet, quoties fieri possit, ad loci 
Ordinarium, ut absolutionem licite impertiat; secus, de huiusmodi 
necessitate ac de data absolutione eundem Ordinarium quam primum 
certiorem faciat. 46 

33. Ad fideles quod attinet, ut frui possint sacramentali absolu- 
tione una simul pluribus data, requiritur omnino, ut sint apte dispo- 

45 S. Congr. pro Doctrina Fidei, Normes pastorales circa absolutionem sacra- 
mentalem generali modo impertiendam, 16 iunii 1972, n. III: AAS 64 (1972), p. 511. 

46 Ibid., n. V: l. c., p. 512. 

siti, seu ut unumquemque pseniteat admissorum suorum, isque a 
peccatis abstinere proponat, scandala et damna forte illata reparare 
statuat et simul proponat singillatim confiteri debito tempore pec- 
cata gravia, quae in praesens ita confiteri nequeat. De his dispositio- 
nibus atque condicionibus, ad valorem sacramenti requisitis, fideles 
a sacerdotibus diligenter moneantur. 47 

34. Ii, quibus communi absolutione gravia peccata remittuntur, ad 
confessionem auricularem accedant, antequam novam huiusmodi ab- 
solutionem sint recepturi, nisi iusta causa impediantur. Omnino 
autem debent, nisi obstet moralis impossibilitas, accedere ad confes- 
sarium infra annum. Viget enim etiam pro ipsis praeceptum, quo 
omnis christifidelis debet cuncta peccata sua, utique gravia, quae 
singillatim adhuc confessus non fuerit, sacerdoti solus confiteri saltem 
semel in anno. 48 

Ritus absolutionis generalis 

35. Ad reconciliandos paenitentes cum confessione et absolutione 
generali in casibus a iure statutis, omnia fiunt sicut supra de cele- 
bratione reconciliationis pro pluribus paenitentibus cum confessione 
et absolutione singulari dictum est, iis tantum mutatis quae sequuntur. 

a) Homilia expleta, vel in ipsa homilia, moneantur fideles qui 
absolutione generali frui volunt, ut se apte disponant, seu ut unum- 
quemque paeniteat admissorum suorum, isque a peccatis abstinere 
proponat, scandala et damna forte illata reparare statuat et simul 
proponat singillatim confiteri debito tempore peccata gravia, quae in 
praesens ita confiteri nequeat; 49 satisfactio quaedam insuper propo- 
natur omnibus facienda, cui singuli aliquid addere poterunt, si vo- 
luerint. 

b) Deinde diaconus, vel alius minister, vel ipse sacerdos, paeni- 
tentes invitet qui absolutionem recipere volunt ut aliquo signo se 
illam petere profiteantur (v. gr. caput inclinando, vel genua flectendo, 
vel per aliud signum secundum normas a Conferentiis Episcopalibus 
statutas) formulam confessionis generalis simul dicentes (v. gr. Confi- 
teor), post quam prex litanica vel cantus paenitentialis fieri potest, et 
oratio dominica simul ab omnibus dicitur vel canitur, sicut supra, 
n. 27, dictum est. 

c) Tunc sacerdos invocationem enuntiat qua gratia Spiritus Sancti 
petitur in remissionem peccatorum, victoria de peccato per mortem 

47 Ibid., nn. VI et XI: l. c., pp. 512, 514. 

18 Ibid., nn. VII et VIII: /. c., pp. 512-513. 

49 Cf. ibid., n. VI, p. 512. 

et resurrectionem Christi proclamatur, et absolutio sacramentalis 
psenitentibus datur. 

d ) Postremo sacerdos ad gratiarum actionem invitat, ut supra, 
n. 29, dictum est, et omissa oratione conclusionis, statim populum 
benedicit et dimittit. 


V 

De celebrationibus p/enitentialibus 
Indoles et structura 

36. Celebrationes pasnitentiales sunt populi Dei conventus ad ver- 
bum Dei audiendum per quod fit invitatio ad conversionem et ad 
vitae renovationem necnon nuntium de nostra liberatione a peccato 
per mortem et resurrectionem Christi. Eorum structura ea est quae 
de more in celebrationibus verbi Dei servatur, 50 et quae in Ordine ad 
reconciliandos plures pcenitentes proponitur. 

Convenit, ergo, ut post ritum initii (cantum, salutationem et ora- 
tionem) una vel plures lectiones e sacra Scriptura proferantur, can- 
tibus vel psalmis vel silentii momentis interpositis, quae per homi- 
liam fidelibus congregatis explicentur et applicentur. Nihil prohibet 
quominus sive ante lectiones Scripturae sive post illas, aliae aliam 
lectiones fiant ex Patribus vel scriptoribus qui reapse communita- 
tem et singulos adiuvent ad veram cognitionem peccati et ad veram 
cordis contritionem, ad conversionem scilicet provocandam. 

Post homiliam et meditationem verbi Dei, expedit ut coetus fide- 
lium uno corde et una voce oret, per precem aliquam litanicam vel 
alio modo apto ad participationem fidelium promovendam. Postremo 
semper oratio dominica dicatur ut Deus Pater noster, « dimittat no- 
bis debita nostra sicut et nos dimittimus debitoribus nostris ... et 
liberet nos a malo ». Sacerdos, sive minister qui congregationi prasest, 
concludit cum oratione et populi dimissione. 

Utilitas et momentum 

37. Caveatur ne hae celebrationes, in opinione fidelium, cum ipsa 
sacramenti Paenitentias celebratione confundantur. 51 Has autem cele- 

50 Cf. S. Congr. Rituum, Instr. Inter (Ecumenici, 26 sept. 1964, nn. 37-39: AAS 56 
(1964), pp. 110-111. 

51 Cf. S. Congr. pro Doctrina Fidei, Normce pastorales circa absolutionem sacra- 
mentalem generali modo impertiendam, 16 iun. 1972, n. X: AAS 64 (1972), pp. 513-514. 

brationes paenitentiales perutiles sunt ad conversionem et cordis pu- 
rificationem promovendam. 52 

Celebrationes paenitentiales convenienter instituuntur praesertim: 

— ad spiritum paenitentiae in communitate christiana fovendum; 

— ad fideles adiuvandos in praeparatione confessionis quae postea, 
temporibus opportunis, a singulis fieri potest; 

— ad pueros educandos ut gradatim sibi efforment conscientiam 
de peccato in vita humana et de liberatione a peccato per Christum; 

— ad catechumenos in conversione adiuvandos. 

Praeterea, ubi nullus sacerdos praesto est ad sacramentalem abso- 
lutionem impertiendam, celebrationes paenitentiales utilissimae sunt, 
utpote quae ad contritionem ex caritate perfectam auxilium praebeant, 
qua fideles in voto paenitentiae sacramentalis futurae gratiam Dei con- 
sequi possunt. 53 


VI 

De aptationibus ritus ad varias regiones et adiuncta 

De aptationibus quas Conferentiae Episcopales facere possunt 

38. Conferentiis Episcopalibus competit, in Ritualibus particulari- 
bus apparandis, hunc Ordinem Paenitentiae accommodare singularum 
regionum necessitatibus, ut, actis ab Apostolica Sede probatis, in 
regionibus ad quas pertinent, adhibeantur. Qua in re Conferentiarum 
Episcopalium erit: 

a) Normas circa disciplinam sacramenti Paenitentiae statuere, in 
iis praesertim quae ad ministerium sacerdotum et reservationem pec- 
catorum spectant. 

b) Normas pressius determinare quoad locum aptum ad ordina- 
riam sacramenti Paenitentiae celebrationem et quoad signa paeniten- 
tiae a fidelibus exhibenda in absolutione generali (cf. supra n. 35). 

c) Versiones textuum parare, quae uniuscuiusque populi indoli et 
sermoni vere sint accommodatae, et etiam novos textus componere 
pro precibus sive fidelium sive ministri, formula sacramentali in- 
tegre servata. 


52 Ibid. 

53 Cf. Cone. Trid., Sessio XIV, De sacramento Pasnitentias, cap. 5: Denz.-Schon. 
1677. 

De iis quae ad Episcopum spectant 

39. Ad Episcopum dioecesanum pertinet: 

a) Disciplinam paenitentiae in sua dioecesi moderari 54 etiam per 
opportunas ipsius ritus aptationes secundum normas in ipsa Con- 
ferentia Episcopali propositas. 

b) Decernere, collatis consiliis cum aliis membris Conferentia 
Episcopalis, quando liceat sub condicionibus a Sancta Sede statutis 
absolutionem sacramentalem generali modo conferre. 55 

De accommodationibus, quae ministro competunt 

40. Ad presbyteros vero, parochos praesertim, spectat: 

a) In celebratione reconciliationis, sive pro singulis sive pro com- 
munitate, ritum ad adiuncta concreta paenitentium aptare, servatis 
structura essentiali et formula integra absolutionis, partes quasdam, 
si oportet, ob rationes pastorales omittendo, vel uberiores reddendo, 
textus seligendo sive lectionum sive orationum, locum eligendo ad 
celebrationem magis accommodatum, iuxta normas a Conferentiis 
Episcopalibus statutas, ita ut tota celebratio uber simul et fructuosa 
exsistat. 

b) Celebrationes psenitentiales aliquando per annum, praesertim 
tempore Quadragesimae, proponere et praeparare, aliis, etiam laicis, 
adiuvantibus, ita ut textus selecti et ordo celebrationis ad condi- 
cionem et adiuncta communitatis vel coetus (ex. gr. puerorum, infir- 
morum, etc.) vere sint accommodati. 

c) In casu gravis necessitatis, ab Episcopo dioecesano non praeviso, 
si recursus ad ipsum impossibile sit, decidere de absolutione sacra- 
mentali una simul pluribus impertienda praemissa solummodo con- 
fessione generali, cum obligatione tamen de huiusmodi necessitate 
ac de data absolutione eundem Ordinarium quam primum certio- 
rem faciendi. 


51 Cf. Cone. Vat. II, Const. Lumen gentium, n. 26: AAS 57 (1965), pp. 31-32. 

55 Cf. S. Congr. pro Doctrina Fidei, Normce pastorales circa absolutionem sacra- 
mentalem generali modo impertiendam, n. V: AAS 64 (1972), p. 512. 

Susceptio paenitentis 

41. Cum psenitens ad confitenda peccata sua accedit, sacerdos eum 
benigne excipit atque humanioribus verbis salutat. 

42. Deinde paenitens et, pro opportunitate, etiam sacerdos, signat 
se signo crucis, dicens: 

In nomine Patris, et Filii, et Spiritus Sancti. Amen. 

Sacerdos paenitentem ad fiduciam in Deum invitat his. vel simi- 
libus verbis: 

Deus, qui illuxit in cordibus nostris, 
det tibi ut in veritate agnoscas 
peccata tua et suam misericordiam. 

Paenitens respondet: 

Amen. 

Alii textus ad libitum, nn. 67-71. 

Lectio verbi Dei (ad libitum) 

43. Tunc sacerdos, pro opportunitate, legit vel memoriter recitat 
aliquem textum sacrae Scripturae, quo misericordia Dei annuntiatur 
et homo ad conversionem vocatur. 

Textus inveniuntur nn. 72-84. 

Confessio peccatorum et acceptatio satisfactionis 

44. Deinde, praemissa, ubi moris est, formula confessionis generalis 
(ex. gr. Confiteor), paenitens peccata sua confitetur. 

Sacerdos, si opus est, paenitentem adiuvat ad integram confessio- 
nem peragendam, praebet ei consilia apta, eumque hortatur ad contri- 

tionem culparum suarum, in eius memoriam revocans christianum per 
sacramentum Psenitentiae, moriendo et resurgendo cum Christo, reno- 
vari in paschali mysterio. Deinde ei opus paenitentiae proponit, quod 
paenitens accipit ad satisfactionem pro peccato faciendam et ad 
emendationem vitae. 

Curet sacerdos ut se in omnibus ad condicionem paenitentis accom- 
modet, sive in modo loquendi, sive etiam in consiliis praebendis. 

Oratio paenitentis et absolutio 

45. Deinde sacerdos paenitentem ad contritionem suam manife- 
standam invitat, quod paenitens potest facere his vel similibus verbis: 

Deus meus, ex toto corde me paenitet ac doleo de omni- 
bus quae male egi et de bono quod omisi, quia peccando 
offendi te, summe bonum ac dignum qui super omnia dili- 
garis. 

Firmiter propono, adiuvante gratia tua, me paenitentiam 
agere, de cetero non peccaturum peccatique occasiones fu- 
giturum. 

Per merita passionis Salvatoris nostri Iesu Christi, Domine, 
miserere. 

Alii textus ad libitum, nn. 85-92. 

46. Tunc sacerdos, manibus super caput paenitentis extensis (vel 
saltem manu dextera extensa), dicit: 

Deus, Pater misericordiarum, 

qui per mortem et resurrectionem Filii sui 

mundum sibi reconciliavit 

et Spiritum Sanctum effudit in remissionem peccatorum, 
per ministerium Ecclesiae 
indulgentiam tibi tribuat et pacem. 

Et EGO TE ABSOLVO A PECCATIS TUIS 

in nomine Patris, et Filii, © et Spiritus Sancti. 

Paenitens respondet: 

Amen. 

Proclamatio laudis Dei et paenitentis dimissio 
47. Post absolutionem, sacerdos prosequitur: 

Confitemini Domino quoniam bonus. 

Paenitens concludit: 

Quoniam in saeculum misericordia eius. 

Deinde sacerdos paenitentem reconciliatum dimittit, dicens: 

Dominus dimisit peccata tua. Vade in pace. 


Alii textus ad libitum, n. 93. 

CUM CONFESSIONE ET ABSOLUTIONE SINGULARI 


Ritus initiales 

48. Cantus 

Fidelibus congregatis, dum sacerdos ingreditur ecclesiam, cani- 
tur, pro opportunitate, psalmus aut antiphona vel alius cantus 
aptus, ex. gr.: 

Exaudi nos, Domine, 

quoniam benigna est misericordia tua. 

Secundum multitudinem miserationum tuarum 
respice nos, Domine. 

Vel: 

Adeamus cum fiducia ad thronum gratiae, 
ut misericordiam consequamur, 
et gratiam inveniamus 
in auxilio opportuno. 

49. Salutatio 

Cantu expleto, sacerdos salutat astantes, dicens: 

Gratia vobis, misericordia et pax a Deo Patre 
et Christo Iesu Salvatore nostro. 

I?:. Et cum spiritu tuo. 

Vel: 

Gratia vobis et pax a Deo Patre 
et a Iesu Christo qui dilexit nos 
et lavit nos a peccatis nostris in sanguine suo. 
fji. Ipsi gloria in saecula saeculorum. Arnen. 

Alii textus ad libitum, nn. 94-96. 


3 (»5>4) 


30 


ORDO AD RECONCILIANDOS PLURES PABNITENTES 


Deinde ipse sacerdos vel alius minister brevi monitione astantes 
edocet de momento et ratione celebrationis necnon de ordine in ea 
servando. 

50. Oratio 

Postea sacerdos omnes ad orandum invitat his vel similibus verbis: 

Oremus, fratres, ut Deus, qui ad conversionem nos revocat, 
gratiam verae et fructuosae paenitentiae nobis tribuat. 

Et omnes per aliquod temporis spatium in silentio orant. Deinde 
sacerdos orationem dicit: 

Exaudi, quaesumus, Domine, supplicum preces, 
et confitentium tibi parce peccatis, 

ut pariter nobis indulgentiam tribuas benignus et pacem. 

Per Christum Dominum nostrum. 

Omnes: 

Amen. 

Vel: 

Pone, Domine, Spiritum tuum in medio nostri, 
qui mundis nos aquis paenitentiae lavans, 
praeparet nos tibi in hostiam vivam, 
ut, eo vivificante, te in omni loco 

et laudare gloriosum et misericordem mereamur confiteri. 
Per Christum Dominum nostrum. 

Omnes: 

Amen. 

Alii textus ad libitum, nn. 97-100. 

Verbi Dei celebratio 

51. Tunc incipit celebratio verbi. Si plures lectiones fiunt, psalmus 
vel alius cantus aptus vel etiam tempus silentii interponatur, ut 
Dei verbum profundius a singulis intellegatur et illi assensus cordis 
praebeatur. Si una tantum lectio fit, expedit ut ex evangelio sumatur. 

Primum exemplum: 

« Plenitudo legis est dilectio » 

Lectio I. Deut 5, 1-3. 6-7. 11-12. 16-21 a; 6, 4-6: «Diliges Dominum 
Deum tuum ex toto corde tuo ». 

In diebus illis: Vocavit Moyses omnem Israelem ... 

Cantus responsorius. Baruch 1, 15-22. 

I£. (3, 2): « Audi, Domine, et miserere, quia Deus es misericors ». 

Lectio II. Eph 5, 1-14: « Ambulate in dilectione, sicut et Christus 
dilexit nos ». 

Fratres: Estote imitatores Dei ... 

Versus ante Evangelium. Io 8, 12: « Ego sum lux mundi; qui se- 
quitur me non ambulat in tenebris ». 

Evangelium. Mt 22, 34-40: « In his duobus mandatis universa lex 
pendet, et prophetae ». 

In illo tempore: Pharisaei audientes quod Iesus silentium impo- 
suisset Sadducaeis ... 

Vel: Io 13, 34-35; 15, 10-13: « Mandatum novum do vobis ». 

In illo tempore: Dixit Iesus Apostolis suis: « Mandatum novum ... ». 

Secundum exemplum: 

« Renovamini spiritu mentis vestrae » 

Lectio I. Is 1, 10-18: « Quiescite agere perverse, discite benefacere ». 
Audite verbum Domini ... 

Cantus responsorius. Ps 50 (praesertim vv. 18-19). 

I£. (19 a): «Sacrificium Deo, spiritus contribulatus». 

Lectio II. Eph 4, 23-32: « Renovamini spiritu mentis vestrae ». 
Fratres: Renovari spiritu mentis vestrae ... 

Versus ante Evangelium. Mt 11, 28: « Venite ad me, omnes qui labo- 
ratis et onerati estis, et ego reficiam vos ». 

Evangelium. Mt 5, 1-12: « Beati pauperes spiritu ». 

In illo tempore: Videns Iesus turbas, ascendit in montem ... 


Alii textus ad libitum, nn. 101-201. 

52. Homilia 

Sequitur homilia, quae a textu lectionum initium sumens, perducat 
paenitentes ad discussionem conscientiae et ad renovationem vitae. 

53. Examen conscientiae 

Opportune servatur tempus aliquod silentii ad examen conscientiae 
peragendum et ad veram peccatorum contritionem excitandam. Sa- 
cerdos, vel diaconus, vel alius minister, potest fideles adiuvare bre- 
vibus sententiis, vel aliqua prece litanica, attenta eorum condicione, 
aetate, etc. 

Ritus reconciliationis 

54. Confessio peccatorum generalis 

Invitante diacono, vel alio ministro, omnes genuflectunt vel se 
inclinant, et simul formulam confessionis generalis dicunt (ex. gr. 
Confiteor); deinde stantes, pro opportunitate, orationem litanicam 
vel cantum aptum proferunt. In fine additur oratio dominica, quae 
numquam omittitur. 

Primum exemplum 
Diaconus vel minister: 

Fratres, confitemini peccata vestra, 
et orate pro Invicem ut salvemini. 

Omnes simul dicunt: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos 
et vos, fratres, orare pro me 
ad Dominum Deum nostrum. 

Diaconus vel minister: 

Misericordiarum Dominum suppliciter deprecemur, 
ut qui confidentium corda purificat, 
et accusantes se ab omni vinculo iniquitatis absolvit, 
indulgentiam concedat reis et medicinam tribuat vulneratis. 

— Ut verae paenitentiae gratiam nobis tribuas. 

I£. Te rogamus, audi nos. 

— Ut famulis tuis veniam dare et praeteritorum criminum 
debita relaxare digneris. 

I£. Te rogamus, audi nos. 

— Ut filii tui, qui ab Ecclesiae sanctae integritate deviaverunt 
peccando, admissorum veniam consequendo, ei reddantur 
innoxii. 

I£. Te rogamus, audi nos. 

— Ut quorum baptismum peccati macula deturpavit ad 
pristinam redeant claritatem. 

I£. Te rogamus, audi nos. 

— Ut sacris altaribus tuis restituti, spe aeternae gloriae re- 
formentur. 

]$. Te rogamus, audi nos. 

— Ut in sacramentis tuis sincera deinceps devotione perma- 
neant tibique semper Domino valeant adhaerere. 

Te rogamus, audi nos. 

— Ut tua caritate renovati, testes fiant tuae dilectionis in 
mundo. 

I£. Te rogamus, audi nos. 

— Ut in mandatis tuis fideliter perseverent et vitam in futu- 
rum sine fine possideant. 

I£. Te rogamus, audi nos. 

Diaconus vel minister: 

Deum Patrem nostrum verbis ipsis quae Christus nos docuit 
nunc precemur, ut peccata nostra dimittat et nos ab omni 
liberet malo: 

Omnes simul pergunt: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

Sacerdos concludit: 

Adesto, Domine, famulis tuis, 

ut qui se peccatores in Ecclesia tua confitentur, 

per eam ab omni peccato liberati, 

gratias tibi referre, renovato corde, mereantur. 

Per Christum Dominum nostrum. 

Omnes: 

Amen. 

Secundum exemplum 
Diaconus vel minister: 

Benignitatem Dei Patris nostri recolentes, confiteamur, fra- 
tres, peccata nostra, ut eius misericordiam consequamur. 

Omnes simul dicunt: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 
mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos 
et vos, fratres, orare pro me 
ad Dominum Deum nostrum. 

Diaconus vel minister: 

Christum Salvatorem nostrum, 
quem habemus advocatum iustum apud Patrem, 
humiliter deprecerhur, ut dimittat nobis peccata nostra, 
et emundet nos ab omni iniquitate. 

— Qui evangelizare pauperibus missus es et sanare contri- 
tos corde. 

I£. Domine, propitius esto mihi peccatori. 

Vel: Domine, miserere. 

— Qui non iustos vocare venisti, sed peccatores. 

I£. Domine, propitius esto mihi peccatori. 

Vel: Domine, miserere. 

— Qui ei multa remisisti quae dilexit et multum. 

I£. Domine, propitius esto mihi peccatori. 

Vel: Domine, miserere. 

— Qui cum publicanis et peccatoribus conversari non re- 
cusasti. 

]£. Domine, propitius esto mihi peccatori. 

Vel: Domine, miserere. 

— Qui umeris tui ovem perditam reduxisti ad caulas. 

]$!. Domine, propitius esto mihi peccatori. 

Vel: Domine, miserere. 

— Qui adulteram non condemnasti, sed in pace abire fecisti. 
I£. Domine, propitius esto mihi peccatori. 

Vel: Domine, miserere. 

— Qui Zacchaeum publicanum ad conversionem et novam 
vitam vocasti. 

I£. Domine, propitius esto mihi peccatori. 

Vel: Domine, miserere. 

— Qui latroni contrito paradisum promisisti. 

Domine, propitius esto mihi peccatori. 

Vel: Domine, miserere. 

— Qui ad dexteram Patris sedens, semper vivis ad interpel- 
landum pro nobis. 

I£. Domine, propitius esto mihi peccatori. 

Vel: Domine, miserere. 

Diaconus vel minister: 

Nunc, sicut Christus ipse nobis mandavit, Patrem simul de- 
precemur, ut, dimittentibus nobis alterutrum debita nostra, 
ipse nobis peccata nostra dimittat: 

Omnes simul pergunt: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

Sacerdos concludit: 

Deus, qui fragilitati nostrae congrua subsidia praeparasti, 
concede, quaesumus, 

ut suae reparationis effectum, 
et cum exsultatione suscipiat, 
et pia conversatione recenseat. 

Per Christum Dominum nostrum. 

Omnes: 

Amen. 

Alii textus ad libitum, nn. 202-205. 

55. Confessio et absolutio singularis 

Tunc paenitentes adeunt sacerdotes in locis aptis constitutos, 
eisque peccata sua confitentur et ab eis singillatim, congrua satis- 
factione imposita et accepta, absolvuntur. Post auditam confessio- 
nem necnon, pro opportunitate, post convenientem exhortationem, 
omissis ceteris quae in reconciliatione unius paenitentis fieri solent, 
sacerdos, manibus super caput paenitentis extensis, vel saltem manu 
dextera, absolutionem impertit dicens: 

Deus, Pater misericordiarum, 

qui per mortem et resurrectionem Filii sui 

mundum sibi reconciliavit 

et Spiritum Sanctum effudit in remissionem peccatorum, 
per ministerium Ecclesiae 
indulgentiam tibi tribuat et pacem. 

Et EGO TE ABSdLVO A PECCATIS TUIS 

in nomine Patris, et Filii, ►{< et Spiritus Sancti. 

Paenitens respondet: 

Amen. 

56. Proclamatio laudis pro Dei misericordia 

Confessionibus singulorum expletis, sacerdos qui celebrationi 
praeest, habens apud se ceteros sacerdotes, ad gratiarum actionem 
invitat et ad bona opera hortatur quibus gratia paenitentiae in vita 
singulorum et totius communitatis manifestatur. Convenienter igitur 
ab omnibus canitur psalmus vel hymnus aut fit oratio litanica ad 
confitendam Dei potentiam et misericordiam. Ex. gr. canticum beatae 
Mariae Virginis, vel Ps 135, vv. 1-9. 13-14. 16. 25-26. 

Alii textus ad libitum, n. 206. 

57. Oratio conclusionis pro gratiarum actione 

Post cantum laudis vel precem litanicam, sacerdos communem 
orationem concludit: 

Deus omnipotens et misericors, 

qui hominem mirabiliter creasti et mirabilius reformasti 

et peccantem non deseris, 

sed paterno amore prosequeris: 

tu Filium in mundum misisti 

ut passione sua peccatum et mortem destrueret 

et resurrectione vitam redderet nobis et gaudium; 

tu Spiritum Sanctum in corda nostra effudisti 

ut filii tui essemus et haeredes; 

tu nos iugiter renovas sacramentis salutis 

ut a peccati servitute liberemur 

et in imaginem dilecti Filii tui 

perfectius in dies transformemur. 

Tibi gratias agimus 
pro mirabilibus misericordiae tuae 
et cum tota Ecclesia te laudamus, 
canticum novum tibi canentes 
voce, corde et opere. 

Tibi gloria, per Christum, in Spiritu Sancto 
nunc et semper. 

Omnes: 

Arnen. 

Vel: 

Pater sancte, 

qui nos ad imaginem Filii tui reformasti, 
tribue, quaesumus, 
ut misericordiam consecuti 
signum tui amoris efficiamur in mundo. 

Per Christum Dominum nostrum. 

Omnes: 

Amen. 

Alii textus ad libitum, nn. 207-211. 

Ritus conclusionis 

58. Tunc sacerdos omnes benedicit dicens: 

Dominus dirigat corda vestra in caritate Dei 
et patientia Christi. 

Omnes: 

Amen. 

Ut possitis ambulare in novitate vitae 
et placere Deo per omnia. 

Omnes: 

Amen. 

Et benedicat vos omnipotens Deus, 

Pater, et Filius, ►{< et Spiritus Sanctus. 

Omnes: 

Amen. 

Alii textus ad libitum, nn. 212-214. 

59. Postea diaconus, vel alius minister vel ipse sacerdos, coetum di- 
mittit: 

Dominus dimisit peccata vestra. Ite in pace. 

Omnes: 

Deo gratias. 


Vel alia formula apta. 


Caput III 

ORDO AD RECONCILIANDOS PLURES P4ENITENTES 
CUM CONFESSIONE ET ABSOLUTIONE GENERALI 

60. Ad reconciliandos plures paenitentes cum confessione et abso- 
lutione generali in casibus iure praevisis, omnia fiunt ut supra de 
celebratione reconciliationis pro pluribus paenitentibus cum confes- 
sione et absolutione singulari dictum est, iis tantum mutatis quae 
sequuntur. 

Monitio 

Homilia expleta, vel in ipsa homilia, moneantur fideles qui abso- 
lutionem generalem recipere volunt, ut apte se disponant, seu 
ut unumquemque paeniteat admissorum suorum isque a peccatis absti- 
nere proponat, scandala et damna forte illata reparare statuat et 
simul proponat singillatim confiteri debito tempore peccata gravia, 
quae in praesens ita confiteri nequeat; satisfactio quaedam insuper 
proponatur omnibus facienda, cui singuli aliquid addere poterunt, 
si voluerint. 

Confessio generalis 

61. Deinde diaconus vel alius minister vel ipse sacerdos paenitentes 
invitat qui absolutionem recipere volunt, ut aliquo signo se illam 
petere profiteantur. Ex. gratia: 

Qui nunc sacramentalem absolutionem recipere volunt, 

flectant genua et confessionem generalem faciant. 

Vel: 

Qui nunc sacramentalem absolutionem recipere volunt, 

inclinantes se faciant confessionem generalem. 

Vel aliud signum proponat secundum normas a Conferentiis Epi- 
scopalibus statutas. 

Paenitentes formulam confessionis generalis dicunt (v. gr. Confi- 
teor), post quam prex litanica vel cantus aptus fieri possunt, ut supra 
de reconciliatione plurium paenitentium cum confessione et absolu- 
tione singulari dictum est (n. 54). In fine semper additur oratio do- 
minica. 

Absolutio generalis 

62. Tunc sacerdos absolutionem impertit, dicens, manibus super 
paenitentes extensis: 

Deus Pater, 

qui non vult mortem peccatoris, 
sed ut convertatur et vivat, 
quique prior dilexit nos 
et misit Filium suum in mundum 
ut salvetur mundus per ipsum 
ostendat vobis misericordiam suam 
et det vobis pacem. 

I£. Arnen. 

Dominus Iesus Christus, 

qui traditus est propter delicta nostra 

et resurrexit propter iustificationem nostram, 

quique in Apostolos suos Spiritum Sanctum effudit 

ut acciperent potestatem dimittendi peccata, 

ipse per ministerium nostrum liberet vos a malo 

et impleat Spiritu Sancto. 

I?;. Arnen. 

Spiritus Paraclitus, 

qui datus est nobis in remissionem peccatorum 
et in quo habemus accessum ad Patrem, 
purificet corda vestra 
et suo fulgore irradiet 
ut virtutes annuntietis eius 

qui de tenebris vos vocavit in admirabile lumen suum. 

I?;. Amen. 

Et EGO VOS ABSOLVO A PECCATIS VESTRIS 

in n(3mine Patris, et Filii, ^ et Spiritus Sancti. 

I?:. Amen. 

Vel: 

Deus, Pater misericordiarum, 

qui per mortem et resurrectionem Filii sui 

mundum sibi reconciliavit 

et Spiritum Sanctum effudit in remissionem peccatorum, 
per ministerium Ecclesiae 
indulgentiam vobis tribuat et pacem. 

Et ego vos absolvo a peccatis vestris 
in nomine Patris, et Filii, ^ et Spiritus Sancti. 

I?:. Arnen. 

63 . Proclamatio laudis et conclusio 

Deinde sacerdos omnes ad gratiarum actionem invitat atque ad 
Dei misericordiam confitendam, et, post cantum aptum vel hymnum, 
omissa oratione conclusionis, statim populum benedicit et dimittit, 
ut in Ordine ad reconciliandos plures paenitentes cum confessione 
et absolutione singulari indicatur, nn. 58-59. 


RITUS BREVIOR 

64 . Si necessitas urgeat, poterit Ordo ad reconciliandos plures 
paenitentes cum confessione et absolutione generali opportune bre- 
viari. Tunc, facta, pro opportunitate, quadam brevi lectione ex sacra 
Scriptura, et post solitam monitionem (supra n. 60) et impositionem 
satisfactionis, paenitentes statim invitantur ad confessionem genera- 
lem faciendam (v. gr. Confiteor), et sacerdos illis absolutionem imper- 
tit cum invocatione supra n. 62 indicata. 

65 . Imminenti vero mortis periculo, sufficit ut sacerdos formulam 
absolutionis adhibeat, quae hoc in casu sic breviari potest: 

Ego vos absolvo a peccatis vestris 

in nomine Patris, et Filii, * i * et Spiritus Sancti. 

I?;. Amen. 

66. Fidelis qui, per sacramentalem absolutionem generali modo 
datam, a peccatis gravibus absolutus fuerit, officio tenetur illa singil- 
latim confitendi in prima quam instituet confessione individuali. 


Caput IV 


TEXTUS VARII IN CELEBRATIONE 
RECONCILIATIONIS ADHIBENDI 

I. PRO RECONCILIATIONE UNIUS PvENITENTIS 
Invitatio ad fiduciam in Deo 

67 . Accede cum fiducia ad Dominum 
qui non vult mortem peccatoris, 

sed ut convertatur et vivat. (Ez 33, 11) 

68. Suscipiat te Dominus Iesus, 

qui non venit vocare iustos sed peccatores. 

Illi confide. (Lc 5, 32) 

69 . Spiritus Sancti gratia 
illuminet cor tuum, 

ut cum fiducia confitearis peccata tua 
et cognoscas misericordiam Dei. 

70 . Dominus sit in corde tuo, 

ut animo contrito confitearis peccata tua. 

71 . Si peccasti, noli fiduciam amittere: 

advocatum habemus apud Patrem, Iesum Christum iustum: 
et ipse est propitiatio pro peccatis nostris, 
non pro nostris autem tantum, 

sed etiam pro totius mundi. (1 Io 2, 1-2) 

Lectiones breves ex sacra Scriptura 

72 . Respiciamus in Iesum, 

qui passus est propter salutem nostram 
et resurrexit propter nostram iustihcationem: 

IS 53, 4-6. 

Vere languores nostros ipse tulit et dolores nostros ipse por- 
tavit, et nos putavimus eum quasi leprosum et percussum 
a Deo et humiliatum. Ipse autem vulneratus est propter ini- 
quitates nostras, attritus est propter scelera nostra, disci- 
plina pacis nostrae super eum, et livore eius sanati sumus. 
Omnes nos quasi oves erravimus, unusquisque in viam suam 
declinavit, et posuit Dominus in eo iniquitatem omnium 
nostrum. 

73. Ez 11, 19-20: 

Audiamus Dominum nobis dicentem: 

« Dabo eis cor unum, et spiritum novum tribuam in visceribus 
eorum, et auferam cor lapideum de carne eorum et dabo eis 
cor carneum, ut in praeceptis meis ambulent et iudicia mea 
custodiant faciantque ea, et sint mihi in populum, et ego 
sim eis in Deum ». 

74. Mt 6, 14-15: 

Audiamus Dominum nobis dicentem: 

« Si enim dimiseritis hominibus peccata eorum, 
dimittet et vobis Pater vester caelestis; 
si autem non dimiseritis hominibus, 
nec Pater vester dimittet peccata vestra ». 

75. Mc 1, 14-15: 

Postquam traditus est Ioannes, 

venit Iesus in Galilaeam praedicans Evangelium Dei 

et dicens: 

« Impletum est tempus 
et appropinquavit Regnum Dei: 
paenitemini et credite Evangelio ». 

76. Lc 6, 31-38: 

Audiamus Dominum nobis dicentem: 

« Prout vultis ut faciant vobis homines, 
facite illis similiter. 


TEXTUS VARII 


45 


Et si diligitis eos qui vos diligunt, quae vobis est gratia? 
Nam et peccatores diligentes se diligunt. 

Et si bene feceritis his qui vobis bene faciunt, 
quae vobis est gratia? 

Siquidem et peccatores idem faciunt. 

Et si mutuum dederitis his a quibus speratis recipere, 
quae vobis gratia est? 

Nam et peccatores peccatoribus faenerantur 
ut recipiant aequalia. 

Verumtamen diligite inimicos vestros et bene facite 
et mutuum date nihil desperantes; 
et erit merces vestra multa, 
et eritis filii Altlssimi, 

quia ipse benignus est super ingratos et malos. 

Estote misericordes, 

sicut et Pater vester misericors est. 

Et nolite iudicare, et non iudicablmini; 
et nolite condemnare, et non condemnabimini. 

Dimittite, et dimittemini; 
date, et dabitur vobis: 

mensuram bonam, confertam, coagitatam, 
supereffluentem dabunt in sinum vestrum; 
eadem quippe mensura qua mensi fueritis, remetietur vobis ». 

77. Lc 15, 1-7: 

Erant appropinquantes Iesu omnes publicani et peccatores 
ut audirent illum. 

Et murmurabant Pharisaei et scribae dicentes: 

« Hic peccatores recipit et manducat cum illis ». 

Et ait ad illos parabolam istam dicens: 

« Quis ex vobis homo qui habet centum oves 

et si perdiderit unam ex illis, 

nonne dimittit nonaginta novem in deserto 

et vadit ad illam quae perierat donec inveniat illam? 

Et cum invenerit eam imponit in umeros suos gaudens, 
et veniens domum convocat amicos et vicinos, dicens illis: 
Congratulamini mihi, quia inveni ovem meam quae perierat. 
Dico vobis: 

Ita gaudium erit in caelo 
super uno peccatore paenitentiam agente 
quam super nonaginta novem iustis 
qui non indigent paenitentia. 

78. Io 20, 19-23: 

Cum esset sero die illo prima sabbatorum, 
et fores essent clausae ubi erant discipuli 
propter metum Iudaeorum, 
venit Iesus et stetit in medio et dicit eis: 

« Pax vobis ». 

Et hoc cum dixisset, ostendit eis manus et latus. 

Gavisi sunt ergo discipuli viso Domino. 

Dixit ergo eis iterum: 

« Pax vobis: 

sicut misit me Pater, et ego mitto vos ». 

Et cum hoc dixisset, insufflavit et dicit eis: 

« Accipite Spiritum Sanctum: 

quorum remiseritis peccata, remissa sunt eis, 

quorum retinueritis, retenta sunt ». 

79. Rom 5, 8-9: 

Commendat suam caritatem Deus in nos, 
quoniam cum adhuc peccatores essemus 
Christus pro nobis mortuus est. 

Multo igitur magis iustificati nunc in sanguine ipsius, 
salvi erimus ab ira per ipsum. 

80. Eph 5, 1-2: 

Estote imitatores Dei, sicut filii carissimi, 
et ambulate in dilectione, 

sicut et Christus dilexit nos 

et tradidit se ipsum pro nobis 

oblationem et hostiam Deo in odorem suavitatis. 

81 . Coi 1, 12-14: 

Gratias agamus Patri, 

qui idoneos vos fecit in partem sortis sanctorum in lumine; 
qui eripuit nos de potestate tenebrarum 
et transtulit in Regnum Filii dilectionis suae, 
in quo habemus redemptionem, 
remissionem peccatorum. 

82 . Coi 3, 8-10. 12-17: 

Nunc deponite et vos omnia, 
iram, indignationem, malitiam, 
blasphemiam, turpem sermonem de ore vestro; 
nolite mentiri Invicem, 

qui exuistis vos veterem hominem cum actibus eius, 

et induistis novum, 

eum qui renovatur in agnitionem 

secundum imaginem eius qui creavit eum. 

Induite vos ergo sicut electi Dei, sancti et dilecti, 
viscera misericordias, 

benignitatem, humilitatem, mansuetudinem, patientiam, 

supportantes Invicem 

et donantes vobis ipsis 

si quis adversus aliquem habet querelam; 

sicut et Dominus donavit vobis, 

ita et vos; 

super omnia autem haec caritatem, 
quod est vinculum perfectionis. 

Et pax Christi dominetur in cordibus vestris, 
ad quam et vocati estis in uno corpore; 
et grati estote. 

Verbum Christi habitet in vobis abundanter, 

in omni sapientia docentes et commonentes vosmetipsos 

psalmis, hymnis, canticis spiritalibus, 

in gratia cantantes in cordibus vestris Deo; 

et omne quodcumque facitis in verbo aut in opere, 

omnia in Nomine Domini Iesu, 

gratias agentes Deo Patri per ipsum. 

83. 1 Io 1, 6-7. 9: 

Si dixerimus quoniam communionem habemus cum eo 
et in tenebris ambulamus, 
mentimur et non facimus veritatem; 
si autem in luce ambulemus sicut ipse est in luce, 
communionem habemus ad Invicem 
et sanguis Iesu Filii eius mundat nos ab omni peccato. 

Si confiteamur peccata nostra, 

fidelis est et iustus ut remittat nobis peccata 

et emundet nos ab omni iniustltia. 

84. Poterunt et lectiones sumi quae pro celebratione reconciliatio- 
nis pro pluribus paenitentibus infra proponentur, nn. 101-201. Item 
ad libitum sacerdotis et pasnitentis aliae lectiones ex sacra Scriptura 
adhiberi possunt. 

Oratio paenitentis 

85. Reminiscere miserationum tuarum, Domine, 
et misericordiarum tuarum, quoniam a saeculo sunt. 

Peccata et delicta mea ne memineris, 
secundum misericordiam tuam memento mei tu, 

propter bonitatem tuam, Domine. (Ps 24, 6-7) 

86. Lava me, Domine, ab iniquitate mea, 
et a peccato meo munda me; 
quoniam iniquitatem meam ego cognosco, 
et peccatum meum contra me est semper. 


(Ps 50, 4-5) 

87 . Pater, peccavi coram te, 

etiam non sum dignus vocari filius tuus. 

Propitius esto mihi peccatori. (Lc 15, 18; 18, 13) 

88. Deus, Pater clementissime, 

ut paenitens filius ad te conversus dico: 

« Peccavi adversum te; 

iam non sum dignus vocari filius tuus ». 

Christe Iesu, Salvator mundi, 

ut latro cui Paradisi portas aperuisti, rogo te: 

« Memento mei, Domine, in regno tuo ». 

Sancte Spiritus, fons amoris, 
te fidenter invoco: 

« Purifica me; 

da ut filium lucis me ambulare ». 

89 . Domine Iesu, 

qui oculos caecorum aperuisti, infirmos sanasti, 
peccatricem absolvisti et, post culpam, 

Petrum in amore tuo confirmasti, 

suscipe deprecationem meam: 

omnia peccata mea dimitte, 

amorem tuum in me renova, 

da mihi in unitate fraternitatis perfecte vivere 

ut salutem tuam hominibus valeam nuntiare. 

90 . Domine Iesu, 

qui amicus peccatorum appellari voluisti, 
per mortis et resurrectionis tuae mysterium 
libera me a peccatis meis. 

Pax tua in me vigeat, 

ut afferam fructus caritatis, iustitiae et veritatis. 

91 . Domine Iesu Christe, 

Agnus Dei qui tollis peccatum mundi, 

per Spiritus Sancti gratiam 
me Patri tuo reconciliare digneris; 
in sanguine tuo ablue me ab omni culpa, 
et hominem vivum effice ad laudem gloriae tuae. 


92. Miserere mei, Deus, 
secundum misericordiam tuam; 
averte faciem tuam a peccatis meis, 
et omnes iniquitates meas dele; 
cor mundum crea in me, Deus, 

et spiritum rectum Innova in visceribus meis. 

Vel: 

Domine Iesu, Fili Dei, 
miserere mei peccatoris. 

Post absolutionem 

93. Loco proclamationis laudis Dei et formulae dimissionis, sa- 
cerdos dicere potest: 

Passio Domini nostri Iesu Christi, intercessio beatae Mariae 
Virginis et omnium Sanctorum, quidquid boni feceris et mali 
sustinueris, sint tibi in remedium peccatorum, augmentum 
gratiae et praemium vitae aeternae. Vade in pace. 

Vel: 

Liberavit te Dominus a peccato. 

In regno suo caelesti te salvum faciat. 

Ipsi gloria in saecula. I£. Amen. 

Vel: 

Beatus cui remissa est iniquitas 
et obtectum est peccatum. 

Exsulta, frater, et laetare in Domino. 

Vade in pace. 

Vel: 

Vade in pace, 

et annuntia in mundo mirabilia Dei, 
qui te salvum fecit. 

II. PRO RECONCILIATIONE PLURIUM P^NITENTIUM 
Textus pro salutatione 

94. Sit vobiscum gratia, misericordia, pax 
a Deo Patre et a Iesu Christo Filio Patris, 
in veritate et caritate. 

I£. Arnen. 

95. Fratres, adaperiat Deus cor vestrum in lege sua 
et faciat pacem; 

exaudiat orationes vestras 
et reconcilietur vobis. 

I£. Amen. 

96. Gratia vobis et pax a Deo Patre nostro 
et a Domino Iesu Christo, 

qui dedit semet ipsum pro peccatis nostris. 

I£. Ipsi gloria in saecula saeculorum. Amen. 

Item adhiberi possunt salutationes quas pro initio Missae ponuntur. 

Orationes super plebem collectam 

97. Ab omnibus nos, quaesumus, Domine, 
peccatis propitiatus absolve, 

ut percepta venia peccatorum 
liberis tibi mentibus serviamus. 

Per Christum Dominum nostrum. 

I£. Amen. 

98. Domine Deus noster, 

qui offensione nostra non vinceris, 
sed satisfactione placaris, 
respice, quaesumus, ad nos famulos tuos 
qui tibi peccasse confitemur: 

concede ut misericordiae tuae sacramenta celebremus, 
et correctis actibus nostris 

conferri nobis a te sempiterna gaudia gratulemur. 

Per Christum Dominum nostrum. 

I£. Amen. 

99. Omnipotens et misericors Deus, 

qui in nomine Filii tui nos in unum congregasti, 

ut misericordiam consequamur 

et gratiam inveniamus in auxilio opportuno: 

aperi oculos nostros ut videamus mala quae fecimus, 

et tange corda nostra ut convertamur ad te in veritate; 

quos peccatum divisit et disgregavit, 

caritas tua Iterum ad unitatem reducat; 

quos fragilitas sauciavit, 

potentia tua sanet et muniat; 

et quos mors devlxit, 

Spiritus tuus ad vitam renovet; 
ut reparata in nobis caritate 
fulgeat in operibus nostris imago Filii tui 
et omnes homines, 

claritate eius super faciem Ecclesiae resplendente, 
cognoscant quia tu eum misisti, 

Iesum Christum, Filium tuum, Dominum nostrum. 

I£. Amen. 

100. Pater misericordiarum et Deus totius consolationis, 
qui dixisti te conversionem velle peccatorum et non mortem, 
auxiliare populo tuo 

ut revertatur ad te et vivat. 

Adiuva nos ut verba tua audientes 
peccata nostra confiteamur 
tibique de accepta venia gratias agamus, 
et veritatem facientes in caritate 
crescamus per omnia in Christo Filio tuo, 
qui vivit et regnat in stecula saeculorum. 

I£. Amen. 

Lectiones biblicae 

Lectiones quas hic proponuntur sunt ad utilitatem pastorum et 
fidelium selectae. Pro diversitate et peculiaritate coetuum possunt et 
aliae lectiones eligi. 

Lectiones e Vetere Testamento 

101 . Gen 3, 1-19: « Tulit de fructu illius et comedit ». 

Serpens erat callidior cunctis animantibus terrae ... 

102 . Gen 4, 1-15: « Consurrexit Cain adversus fratrem suum Abel, 
et interfecit eum ». 

Adam cognovit uxorem suam Evam ... 

103 . Gen 18, 17-33: « Dixit Dominus: Non delebo civitates propter 
decem iustos ». 

Dixit Dominus: « Num celare potero ... ». 

104 . Ex 17, 1-7: « Tentaverunt Dominum dicentes: Estne Dominus 
in nobis, an non? » 

In diebus illis: Profecta omnis multitudo ... 

105 . Ex 20, 1-21: «Ego sum Dominus Deus tuus... Non habebis 
deos alienos ». 

Locutus est Dominus ... 

106 . Deut 6, 4-9: « Diliges Dominum tuum ex toto corde tuo ». 

In diebus illis: Locutus est Moyses populo dicens: « Audi, 
Israel ... ». 

107 . Deut 9, 7-19: « Populus tuus deseruerunt velociter viam, quam 
demonstrasti eis ». 

In diebus illis: Locutus est Moyses populo dicens: « Me- 
mento ... ». 

108 . Deut 30, 15-20: « Considera quod hodie proposuerim in con- 
spectu tuo vitam et bonum, et e contrario mortem et malum ». 

Locutus est Moyses populo dicens: « Considera quod hodie ... ». 

109 . 2 Sam 12, 1-9. 13: « Dixit David ad Nathan: Peccavi Domino. 
Dixitque Nathan ad David: Dominus quoque transtulit pec- 
catum tuum: non morieris ». 

In diebus illis: Misit Dominus Nathan ad David ... 

110 . Neh 9, 1-20: « Convenerunt filii Israel in ieiunio, et confite- 
bantur peccata sua ». 

In die vigesimo quarto mensis huius ... 

111 . Sap 1, 1-16: « Diligite iustitiam, quoniam in malevolam ani- 
mam non introibit sapientia nec habitabit in corpore subdito 
peccatis ». 

Diligite iustitiam ... 

112 . Sap 5, 1 -16: « Spes impii tamquam lanugo est quae a vento tol- 
litur. Iusti autem in perpetuum vivent ». 

Stabunt iusti in magna constantia ... 

113 . Sir 28, 1-7: « Relinque proximo tuo nocenti te, et tunc depre- 
canti tibi peccata solventur ». 

Qui vindicari vult a Domino ... 

114 . Is 1, 2-6. 15-18: « Filios nutrivi et exaltavi; ipsi autem spre- 
verunt me ». 

Audite, caeli, et auribus ... 

115 . Is 5, 1-7: « Vinea facta est dilecto meo. Et exspectavit ut fa- 
ceret uvas, et fecit labruscas ». 

Cantabo dilecto meo ... 

116 . Is 43, 22-28: « Ego sum, ego sum ipse qui deleo iniquitates 
tuas propter me ». 

Haec dicit Dominus: « Non me invocasti ... ». 

117 . Is 53, 1-12: « Posuit Dominus in eo iniquitatem omnium no- 
strum ». 

Quis credidit auditui nostro?... 

118 . Is 55, 1-11: « Derelinquat impius viam suam, et revertatur 
ad Dominum, et miserebitur eius, quoniam multus est ad 
ignoscendum ». 

Omnes sitientes, venite ... 

119 . Is 58, 1-11: « Cum effuderis esurienti animam tuam, et ani- 
mam afflictam repleveris, orietur in tenebris lux tua, et tene- 
bras tuae erunt sicut meridies ». 

Haec dicit Dominus: « Clama, ne cesses ... ». 

120 . Is 59, 1-4. 9-15: « Iniquitates vestrae diviserunt inter vos et 
Deum vestrum ». 

Ecce non est abbreviata manus Domini ... 

121 . Ier 2, 1-13: « Duo mala fecit populus meus: me derelinque- 
runt fontem aquae vivae, et foderunt sibi cisternas dissipatas, 
quae continere non valent aquas ». 

Factum est verbum Domini ad me dicens: « Vade ... ». 

122 . Ier 7, 21-26: « Audite vocem meam, et ero vobis Deus, et vos 
eritis mihi populus ». 

Haec dicit Dominus exercituum ... 

123 . Ez 11, 14-21: « Auferam cor lapideum de carne eorum, et dabo 
eis cor carneum, ut in praeceptis meis ambulent ». 

Factum est verbum Domini ad me dicens: « Fili hominis ... ». 

124 . Ez 18, 20-32: « Si impius egerit paenitentiam, vita vivet et non 
morietur ». 

Factus est sermo Domini ad me dicens: «Anima quae pecca- 
verit ... ». 

125 . Ez 36, 23-28: « Effundam super vos aquam mundam, et spiritum 
meum ponam in medio vestri, et faciam ut in praeceptis meis 
ambuletis ». 

Haec dicit Dominus Deus: « Sanctificabo nomen meum ... ». 

126 . Os 2, 16-25: « Percutiam cum eis fcedus in die illa ». 

« Erit in die illa, ait Dominus ... ». 

127 . Os 11, 1-11: « Portabam eos in bracchiis meis, et nescierunt 
quod curarem eos ». 

Haec dicit Dominus: « Puer Israel ... ». 

128 . Os 14, 2-10: « Convertere, Israel, ad Dominum Deum tuum ». 
« Convertere, Israel ... ». 

129 . Ioel 2 , 12-19: « Convertimini ad me in toto corde vestro ». 
« Nunc ergo, dicit Dominus, ... ». 

130 . Mich 6, 1-15: « Facere iudicium et diligere misericordiam, et 
sollicite ambulare cum Deo tuo ». 

Audite quas Dominus loquitur ... 

131 . Mich 7, 2-7. 18-20: « Revertetur Dominus et miserebitur nostri, 
et proiciet in profundum maris omnia peccata nostra ». 

Periit sanctus de terra ... 

132 . Zac 1, 1-6: « Convertimini ad me, et convertar ad vos ». 

In mense octavo ... 

Psalmi responsorii 

133 . Ps 12. 

I£. (6a): Ego in misericordia tua speravi. 

134 . Ps 24. 

fii.. (16a): Respice in me, Domine, et miserere mei. 

135 . Ps 30, 1-6. 

I£. (6b): Redemisti nos, Domine, Deus veritatis. 

136 . Ps 31. 

(5c): Confitebor iniquitatem meam Domino. 

137 . Ps 35. 

]£. (8): Quam pretiosa misericordia tua, Deus! 

138 . Ps 49, 7-8. 14-23. 

(23b): Qui immaculatus est in via, 
ostendam illi salutare Dei. 

139 . Ps 50. 

I£. (14a): Redde mihi laetitiam salutaris tui. 

140 . Ps 72. 

1$. (28a): Mihi adhaerere Deo bonum est. 

141 . Ps 89. 

1£. (14): Reple nos, Domine, misericordia tua, 

et exsultabimus omnibus diebus nostris. 

142 . Ps 94. 

I£. (8a): Utinam hodie vocem Domini audiatis. 

143 . Ps 118, 1. 10-13. 15-16. 

I (1): Beati qui ambulant in lege Domini. 

144 . Ps 122. 

I?:. (2c): Oculi nostri ad Dominum Deum nostrum. 

145 . Ps 129. 

I£. (7bc): Apud Dominum misericordia 

et copiosa apud eum redemptio. 

146 . Ps 138, 1-18. 23-24. 

I£. (23a): Scrutare me, Deus, et scito cor meum. 

147 . Ps 142, 1-11. 

$. (10): Doce me facere beneplacitum tuum, Deus meus. 

Lectiones e Novo Testamento 

148 . Rom 3, 22-26: « Iustificati gratis per redemptionem quae est 
in Christo Iesu ». 

Fratres: Iustitia Dei per fidem ... 

149 . Rom 5, 6-11: «Gloriamur in Deo per Dominum nostrum 
Iesum Christum, per quem nunc reconciliationem accepimus ». 

Fratres: Adhuc Christus ... 

150 . Rom 6, 2b-13: « Existimate vos mortuos quidem esse peccato, 
viventes autem Deo in Christo Iesu ». 

Fratres: Qui mortui sumus peccato ... 

151 . Rom 6, 16-23: « Stipendia peccati mors, donum autem Dei 
vita aeterna in Christo Iesu Domino nostro ». 

Fratres: Nescitis quoniam ... 

152 . Rom 7, 14-25: « Infelix ego homo! Quis me liberabit? Gratias 
Deo per Iesum Christum Dominum nostrum ». 

Fratres: Scimus quod Lex ... 

153 . Rom 12, 1-2. 9-19: « Transformamini renovatione mentis ». 
Obsecro vos, fratres, ... 

154 . Rom 13, 8-14: « Abiciamus opera tenebrarum, et induamur 
arma lucis ». 

Fratres: Nemini quicquam debeatis ... 

155 . 2 Cor 5, 17-21: « Deus erat in Christo mundum reconcilians 
sibi ». 

Fratres: Si quis in Christo ... 

156 . Gal 5, 16-24: « Qui sunt Christi Iesu carnem crucifixerunt cum 
vitiis et concupiscentiis ». 

Fratres: Spiritu ambulate ... 

157 . Eph 2, 1-10: «Deus, propter nimiam caritatem suam, cum 
essemus mortui peccatis convivificavit nos Christo ». 

Fratres: Vos cum essetis mortui ... 

158 . Eph 4 , 1-3. 17-32: « Renovari spiritu mentis vestrae, et induere 
novum hominem ». 

Fratres: Obsecro vos ego ... 

159 . Eph 5, 1-14: « Eratis aliquando tenebrae, nunc autem lux in 
Domino, ut filii lucis ambulate ». 

Fratres: Estote imitatores Dei ... 

160 . Eph 6, 10-18: « Accipite armaturam Dei, ut possitis resistere 
in die malo ». 

Fratres: Confortamini in Domino ... 

161 . Coi 3, 1-10. 12-17: « Si conresurrexistis Christo, quae sursum 
sunt quaerite. Mortificate ergo membra quae sunt super ter- 
ram ». 

Fratres: Si conresurrexistis Christo ... 

162 . Hebr 12, 1-5: « Nondum usque ad sanguinem restitistis, ad- 
versus peccatum repugnantes ». 

Fratres: Nos, tantam habentes ... 

163 . Iac 1, 22-27: « Estote factores verbi, et non auditores tantum ». 
Carissimi: Estote factores verbi ... 

164 . Iac 2, 14-26: « Quid proderit, si fidem quis dicat se habere, 
opera autem non habeat? » 

Quid proderit, fratres mei ... 

165 . Iac 3, 1-12: « Si quis in verbo non offendit, hic perfectus 
est vir ». 

Nolite plures magistri fieri, fratres mei ... 

166 . 1 Pt 1, 13-23: « Non corruptibilibus argento vel auro redempti 
estis, sed pretioso sanguine quasi Agni immaculati Christi ». 

Carissimi: Succincti lumbos mentis vestrae ... 

167 . 2 Pt 1, 3-11: «Magis satagite ut firmam vestram vocationem 
et electionem faciatis ». 

Carissimi: Quomodo omnia nobis ... 

168 . 1 Io 1, 5-10; 2, 1-2: « Si confiteamur peccata nostra, fidelis est 
et iustus ut remittat nobis peccata et emundet nos ab omni 
iniustitia ». 

Carissimi: Haec est annuntiatio ... 

169 . 1 Io 2, 3-11: « Qui odit fratrem suum, in tenebris est ». 
Carissimi: In hoc cognoscimus ... 

170 . 1 Io 3, 1-24: « Nos scimus quoniam transivimus de morte in 
vitam, quoniam diligimus fratres ». 

Carissimi: Videte qualem caritatem ... 

171 . 1 Io 4, 16-21: « Deus caritas est, et qui manet in caritate, 
in Deo manet et Deus in eo manet ». 

Carissimi: Nos cognovimus et credidimus caritati ... 

172 . Ap 2, 1-5: « Age paenitentiam, et prima opera fac ». 

Haec dicit qui tenet ... 

173 . Ap 3, 14-22: « Quia tepidus es et nec calidus nec frigidus, 
incipiam te evomere ex ore meo ». 

Haec dicit Arnen, Testis fidelis ... 

174 . Ap 20, 11-15: « Iudicati sunt singuli secundum opera ipso- 
rum ». 

Ego Ioannes vidi thronum magnum ... 

175 . Ap 21, 1-8: « Qui vicerit haereditabit haec, et ero illi Deus et 
ille erit mihi filius ». 

Ego Ioannes vidi caelum novum ... 

Lectiones ex Evangelio 

176 . Mt 3, 1-12: « Paenitentiam agite: appropinquavit enim Regnum 
caelorum ». 

In diebus illis venit Ioannes Baptista ... 

177 . Mt 4, 12-17: « Paenitentiam agite: appropinquavit enim Regnum 
caelorum ». 

In illo tempore: Cum audisset Iesus quod Ioannes traditus 
esset ... 

178 . Mt 5, 1-12: « Videns turbas, ascendit in montem et docebat 
discipulos suos ». 

In illo tempore: Videns turbas, ascendit Iesus in montem ... 

179. Mt 5, 13-16: « Sic luceat lux vestra coram hominibus ». 

In illo tempore: Dixit Iesus discipulis suis: « Vos estis sal 
terrae ... ». 

180 . Mt 5, 17-47: « Ego autem dico vobis ». 

In illo tempore: Dixit Iesus discipulis suis: « Nolite putare 
quoniam veni solvere Legem ... ». 

181 . Mt 9, 1-8: « Confide, fili: remittuntur tibi peccata tua ». 

In illo tempore: Ascendens Iesus in naviculam transfre- 
tavit ... 

182 . Mt 9, 9-13: « Non veni vocare iustos sed peccatores ». 

In illo tempore: Cum transiret Iesus vidit hominem ... 

183 . Mt 18, 15-20: « Lucratus es fratrem tuum ». 

In illo tempore: Dixit Iesus discipulis suis: « Si peccaverit 
in te frater tuus ... ». 

184 . Mt 18, 21-35: « Sic et Pater meus caelestis faciet vobis, si 
non remiseritis unusquisque fratri suo de cordibus vestris ». 

In illo tempore: Accedens Petrus dixit Iesu: « Domine ... 

185 . Mt 25, 31-46: « Quamdiu fecistis uni his fratribus meis mini- 
mis, mihi fecistis ». 

In illo tempore: Dixit Iesus discipulis suis: « Cum venerit 
Filius hominis ... ». 

186 . Mt 26, 69-75: « Egressus foras, Petrus flevit amare ». 

In illo tempore: Petrus sedebat foris in atrio ... 

187 . Mc 12, 28-34: « Primum omnium mandatum ». 

In illo tempore: Accessit unus de scribis ... interrogavit Iesum: 
« Quod est ... 

188 . Lc 7, 36-50: « Remissa sunt peccata eius multa, quoniam dilexit 
multum ». 

In illo tempore: Rogabat Iesum quidam de Pharisaeis ... 

189 . Lc 13, 1-5: « Si non pasnitentiam egeritis, omnes similiter peri- 
bitis ». 

Aderant quidam Iesu in tempore nuntiantes illi ... 

190 . Lc 15, 1-10: « Gaudium erit in caelo super uno peccatore 
paenitentiam agente ». 

In illo tempore: Erant appropinquantes Iesu omnes pu- 
blicani ... 

191 . Lc 15, 11-32: « Cum adhuc longe esset, vidit illum pater ipsius, 
et misericordia motus est, et accurrens cecidit supra collum 
eius et osculatus est illum ». 

In illo tempore: Ait Iesus parabolam istam dicens: « Homo 
quidam ... 

192 . Lc 17, 1-4: « Si septies in die peccaverit in te frater tuus, et 
septies conversus fuerit ad te, dicens: Paenitet me, dimittes illi ». 

In illo tempore: Ait Iesus ad discipulos suos: « Impossibile 
est ... ». 

193 . Lc 18, 9-14: « Deus, propitius esto mihi peccatori ». 

In illo tempore: Dixit Iesus ad quosdam qui in se confidebant ... 

194 . Lc 19, 1-10: « Venit Filius hominis quaerere et salvum facere 
quod perierat ». 

In illo tempore: Ingressus Iesus perambulabat Iericho ... 

195 . Lc 23, 39-43: « Hodie mecum eris in paradiso ». 

In illo tempore: Unus de his qui pendebant latronibus blas- 
phemabat Iesum dicens ... 

196 . Io 8, 1-11: « Vade, et amplius iam noli peccare ». 

In illo tempore: Iesus perrexit in montem Oliveti ... 

197 . Io 8, 31-36: « Omnis qui facit peccatum, servus est peccati ». 
In illo tempore: Dicebat Iesus ad eos qui crediderunt ei ... 

198 . Io 15, 1-8: « Omnem palmitem in me non ferentem fructum, 
tollit eum, et omnem qui fert fructum, purgat eum ut fructum 
plus afferat ». 

In illo tempore: Dixit Iesus Apostolis suis: « Ego sum vitis 
vera ... ». 

199 . Io 15, 9-14: « Vos amici mei estis, si faciatis quae ego praecipio 
vobis ». 

In illo tempore: Dixit Iesus Apostolis suis: « Sicut dilexit me 
Pater ... ». 

200 . Io 19, 13-37: « Videbunt in quem transfixerunt ». 

In illo tempore: Pilatus adduxit foras Iesum ... 

201 . Io 20, 19-23: « Accipite Spiritum Sanctum: quorum remise- 
ritis peccata, remissa sunt eis ». 

Cum esset sero die illo prima sabbatorum ... 

Invitatio ministri ad confessionem peccatorum generalem 
instituendam. 

202 . Si oratio dirigitur ad Patrem: 

1 

Deum omnipotentem et misericordem, qui non vult mortem 
peccatorum sed ut convertantur et vivant, fratres carissimi, 
supplices deprecemur, ne qui praeterita peccata deploramus, 
futura mala sentiamus neque iam ulterius lugenda com- 
mittamus. 

Parce, Domine; parce populo tuo. 

2 

Deo clementi, qui secundum multitudinem misericordiarum 
suarum peccata paenitentia delet et praeteritas culpas venia 
evacuat, fidenter supplicemus, ut remissionem sibi omnium 
peccatorum tota cordis confessione poscentes benignus 
exaudiat. 

fy. Te rogamus, audi nos. 

3 

Deus Filium suum propter delicta nostra tradidit et propter 
iustificationem nostram suscitavit. Eum humiliter deprece- 
mur dicentes: 

Miserere populi tui, Domine. 

4 

Deum Patrem nostrum, qui alienatos a se filios exspectat et 
conversos amplectitur, deprecemur, ut ad domum suam re- 
deuntes benigne suscipiat. 

!£. Peccavimus, Domine, sed ne respicias peccata nostra. 

Vel: Pater, peccavimus coram te; iam non sumus digni 
vocari filii tui. 

5 

Deum nostrum, qui quod perierat requirit, quod abiectum 
erat reducit, quod confractum fuerat alligat, quod infirmum 
fuerat consolidat, precemur. 

1$. Sana, Domine, infirmitates nostras. 

203. Si oratio dirigitur ad Christum: 

1 

Ut veniam offensionis Deo illatae ab eius misericordia conse- 
quamur et simul reconciliationem cum Ecclesia quam pec- 
cando vulneravimus, Iesum Christum peccati mortisque victo- 
rem supplici prece invocemus. 

I?;- Domine Iesu, salva nos. 


2 

Ad Christum, qui propter peccata nostra et omnium homi- 
num voluntarie passionem suam et mortem immensa obiit 

caritate, ut omnes salutem consequantur, fida oratione ac 
spe secura accedamus. 

I£. Christe, exaudi nos. 

3 

Christum, Pastorem bonum, qui ovem perditam quaerit et 
inventam gaudens suscipit, oremus fidenter. 

I£. Qucere et suscipe nos, Domine. 

4 

Fratres, in humilitate et fiducia precibus nostris Christum 
exoremus, qui peccata nostra pertulit in corpore suo super 
lignum, ut peccatis mortui, iustitiae vivamus, cuius livore 
sanati sumus. Dicamus ergo simul: 

I ^.Domine, ad quem ibimus ? verba vitee ceternce habes. Et nos 
credidimus et cognovimus quia tu es Christus Filius Dei. 

Vel: Adiuva nos misertus nostri. 

5 

Christo Domino, qui traditus est propter delicta nostra et 
resurrexit propter iustiheationem nostram, confidenter sup- 
plicemus, dicentes: 

I£. Tu es salvator noster. 

Vel: Christe, Fili Dei vivi, miserere nostri. 

Invocationes paenitentiales 

(Semper una saltem ad petendam veram cordis contritionem seligatur). 
204. Si oratio dirigitur ad Patrem: 

1 

— Ut nos peccatores, integritatem Ecclesiae nostra fragili- 
tate maculantes, perfecta remissione culparum nostrarum 
iterum plenae fratrum communioni restituas. 

I£. Te rogamus, audi nos. Vel: Miserere nostri, Domine. 

Vel alia formula responsionis quae magis apta videatur. 

— Ut non habentes fiduciam nisi in tua misericordia, ad 
sacramentum reconciliationis admittas. I£. 

— Ut nostrae et fratrum conversioni caritate, exemplo et 
precibus sincero animo adlaboremus. I£. 

— Ut nos, qui hodie peccata nostra confitemur, a servitute 
peccati eripias et ad filiorum libertatem perducas. I£. 

— Ut tecum et inter nos reconciliati, signum vivens tui amo- 
ris in mundo efficiamur. I£. 

— Ut per sacramentum reconciliationis pacem tuam in no- 
bis abundantius suscipiamus et in mundo efficacius quae- 
ramus. 

— Ut per hoc tuae dilectionis signum, quo peccata nostra 
dimittis, discamus fratres diligere iisque debita dimittere. I£. 

— Ut qui misericordiam tuam deprecamur, nuptiali veste 
recepta, ad mensam tuam intrare mereamur. !£. 

— Ut dimissis peccatis nostris nos per semitas iustitiae et 
amoris perducas et ad pacis aeternae praemia pervenire con- 
cedas. ffi. 

— Ut luce tua tenebras nostras discutias nosque per viam 
veritatis perducas. I£. 

— Ut qui iuste pro peccatis nostris affligimur, pro tui no- 
minis gloria misericorditer liberemur. I£. 

— Ut quos a peccatorum vinculis tua pietate absolvis, ab 
omni adversitate potentia tua custodias. I£. 

— Ut fragilitatem nostram aspiciens, non in ira pro nostra 
pravitate nos arguas, sed immensa tua clementia purifices, 
erudias et salves. I£. 

— Ut tua nos misericordia et ab omni vetustate exuat et 
capaces sanctae novitatis efficiat. I£. 


TEXTUS VARII 


67 


— Ut errantes a te, in viam iustitiae, amoris et pacis redire 
valeamus. I£. 

— Ut nostra destructa pravitate quae nocuit, tua vincat mi- 
sericordia quae redemit. 

— Ut praeteritas culpas nostras destruens, nos ad futuram 
vitam praepares. I£. 

2 

Possunt hae invocationes vel cum responsione variabili vel cum 
responsione invariabili recitari, ut in Liturgia Horarum. 

— Quae contra unitatem familiae tuae commisimus, benignus 
indulge, 

I£. et cor unum et animam unam nos esse concede. 

— Peccavimus, Domine, peccavimus, 

I^. dele iniquitates nostras tua gratia salutari. 

— Da nobis peccatoribus veniam a te impetrare, 

I£. et simul cum Ecclesia tua reconciliari. 

— Fac nos per sinceram conversionem, amicitiam tuam 
magis magisque fovere, 

1$:. et offensas sapientiae et bonitati tuae illatas expiare. 

— Purifica et renova Ecclesiam tuam, Domine, 

I£. ut magis ac magis tibi testimonium reddat. 

— Move omnes qui ob peccata et scandala a te discesserunt, 
I£. ut ad te redeant et in dilectione tua permaneant. 

— Da nobis mortificationem Filii tui in corpore nostro cir- 
cumferre, 

I£. qui nos vivificasti in corpore eius. 

— Exaudi, quaesumus. Domine, supplicum preces et confi- 
tendum tibi parce peccatis, 

1$:. ut pariter nobis indulgentiam tribuas benignus et pacem. 

— Multum quidem peccavimus, Domine, sed tuam confi- 
temur misericordiam, 

converte nos et convertemur. 

— In animo contrito et spiritu humilitatis suscipiamur, 

I£. quoniam non est confusio confidentibus in te. 

— Peccavimus et inique egimus recedentes a te, 

I£. et deliquimus in omnibus et praecepta tua non observa- 
vimus. 

— Revertere, Domine, et miserere nostri, depone iniquitates 
nostras, 

I£. et proice in profundum maris omnia peccata nostra. 

— Fac ut iustificati exsultemus in te, Domine, 

I£. et in rectitudine cordis gloriemur. 

205. Si oratio dirigitur ad Christum: 

1 

— Qui per mortem tuam nos Patri reconciliasti et salvos 

fecisti. (Rom 5, 10) 

I£. Domine, miserere nostri. Vel: Christe, exaudi nos. 

Vel alia formula responsionis quae magis apta videatur. 

— Qui mortuus es et resurrexisti, sedesque ad dexteram 

Patris ad interpellandum pro nobis. I£. (Rom 8, 34) 

— Qui factus es nobis sapientia a Deo, et iustltia, et sanctifi- 
catio, et redemptio. !£. (1 Cor 1, 30) 

— Qui omnes homines abluisti, sanctificasti ac iustificasti in 

Spiritu Dei nostri. I£. (1 Cor 6, 11) 

— Qui dixisti nos peccare in te, si in fratres peccamus. I£. 

(1 Cor 8, 12) 

— Qui propter nos egenus factus es, cum esses dives, ut tua 

inopia nos divites essemus. I?!. (2 Cor 8, 9) 


TEXTUS VARII 


69 


— Qui temetlpsum pro peccatis nostris dedisti, ut eriperes 

nos de praesenti saeculo nequam. I£. (Gal 1, 4) 

— Qui a mortuis resuscitatus, eripuisti nos ab ira ventura. I£. 

(1 Th 1, 10) 

— Qui venisti in hunc mundum ut peccatores salvos face- 
res. (1 Tim 1, 15) 

— Qui dedisti temetipsum redemptionem pro omnibus. I£. 

(1 Tim 2, 6) 

— Qui mortem destruxisti et vitam illuminasti. !£. 

(2 Tim 1, 10) 

— Qui iudicaturus es vivos et mortuos. ]$. (2 Tim 4, 1) 

— Qui dedisti temetipsum pro nobis, ut nos redimeres ab 

omni iniquitate, et mundares tibi populum acceptabilem, 
sectatorem bonorum operum. I£. (Tit 2, 14) 

— Qui misericors factus et fidelis pontifex in iis, quae sunt 

ad Deum, repropitiasti delicta populi. I£. (Hebr 2, 17) 

— Qui factus es omnibus obtemperantibus tibi causa salu- 
tis aeternae. I£. (Hebr 5, 9) 

— Qui per Spiritum Sanctum temetipsum obtulisti imma- 

culatum Deo, emundans conscientiam nostram ab operibus 
mortuis. I£. (Hebr 9, 15) 

— Qui oblatus es ad multorum exhaurienda peccata. I£. 

(Hebr 9, 28) 

— Qui semel pro peccatis nostris mortuus es, iustus pro 

iniustis. I£. (1 Pt 3, 18) 

— Qui es propitiatio pro peccatis nostris, non pro nostris 

autem tantum, sed etiam pro totius mundi. I£. (1 Io 2, 2) 

— Qui mortuus es ut credentes in te non pereant, sed vitam 

aeternam habeant. I£. (Io 3, 16. 35) 

— Qui venisti in hunc mundum quaerere et salvum facere 

quod perierat. I£. (Mt 18, 11) 


70 


ORDO POENITENTIA 


— Qui missus es a Patre non ut iudices mundum, sed ut per 

te mundus salvetur. I£. (Io 3, 17) 

— Qui habes potestatem in terra dimittendi peccata. IJ:. 

(Mc 2, 10) 

— Qui vocas ad te omnes qui laborant et onerati sunt ut 

eos reficias. I£. (Mt 11, 28) 

— Qui Apostolis tuis claves regni caelorum tradidisti ut liga- 
rent et solverent. I£. (Mt 16, 19; 18, 18) 

— Qui in amore Dei et proximi universam legem posuisti. I£. 

(Mt 22, 38-40) 

— Iesu, vita omnium, qui in mundum venisti ut homines 

vitam habeant et abundantius habeant. I£. (Io 10, 10) 

— Iesu, Pastor bone, qui animam pro ovibus posuisti. I£. 

(Io 10, 11) 

— Iesu, firma veritas, qui nos liberos facis. I£. 

(Io 14, 6; 8, 32. 36) 

— Iesu, via unica, per quam omnes ad Patrem debent trans- 
ire. I£. (Io 14, 6) 

— Iesu, resurrectio et vita, per quem homines in ipsum 

credentes, etsi mortui fuerint, vivent. 1$. (Io 11, 25) 

— Iesu, vitis vera, cuius palmites fructum ferentes Pater 

purgat ut fructum plus afferant. I£. (Io 15, 1-2) 

2 

Possunt hae invocationes vel cum responsione variabili vel cum 
responsione invariabili recitari, ut in Liturgia Horarum. 

— Medice corporum et animarum, sana plagas cordis nostri, 
I£. ut continua capiamus praesidia sanctitatis. 

— Veterem hominem cum actibus suis nos expoliare concede, 
I£. et te novum hominem induere. 

— Redemptor noster, da nobis passioni tuae magis per paeni- 
tentiam inhaerere, 

I£. ut etiam resurrectionis gloriam plenius adipiscamur. 

— Mater tua, refugium peccatorum, pro nobis intercedat, 
I£. ut peccatis nostris benignus ignoscas. 

— Qui mulieris paenitentis remisisti peccata, 

I?!. ne avertas misericordiam tuam a nobis. 

— Qui ovem errantem in umeros tuos imposuisti, 

I£. suscipe nos, misertus nostri. 

— Qui latroni tecum crucifixo paradisum obtulisti, 

I£. accipe nos tecum in regnum tuum. 

— Qui mortuus es pro nobis et resurrexisti, 

!?>. fac nos mortis tuae et resurrectionis participes. 

206 . Proclamatio laudis 
Ps 31, 1-7. 10-11. 

I£. Laetamini in Domino et exsultate, iusti. 

Ps 97, 1-9. 

I£. Recordatus est Dominus misericordiae suae. 

Ps 99, 2-5. 

I?!. Suavis est Dominus; in aeternum misericordia eius. 

Ps 118, 1. 10-13. 15-16. 18. 33. 105. 169. 170. 174-175. 

I£. Benedictus es, Domine; doce me iustificationes tuas. 

Ps 102, 1-4. 8-18. 

1$. Misericordia Domini ab aeterno, 
et usque in aeternum super timentes eum. 

Ps 144, 1-21. 

I£. Per singulos dies benedicam tibi, Domine, 
et laudabo nomen tuum in saeculum. 

Ps 145, 2-10. 

fii. Psallam Deo meo quamdiu ero. 

Is 12, lb-6. 

fii. Confitemini Domino et invocate nomen eius. 
Is 61, 10-11. 

fi-. Exsultat anima mea in Deo meo. 

Ier 31, 10-14. 

fi>. Redemit Dominus populum suum. 

Dan 3, 52-57. 

filt. Benedicite, omnia opera Domini, Domino, 
laudate et superexaltate eum in saecula. 

Lc 1, 46-55. 

I Recordatus est Dominus misericordiae suae. 
Eph 1, 3-10. 

fii. Benedictus Deus qui elegit nos in Christo. 
Ap 15, 3-4. 

fii. Magna et mirabilia opera tua, Domine. 

Oratio conclusionis 

207 . Dignum et iustum est, 

nos tibi semper et ubique gratias agere, 

omnipotens sempiterne Deus, 

qui iuste corrigis et clementer ignoscis, 

in utroque misericors, 

quia nos ea lege disponis, 

ut coercendo perire non sinas in aeternum 

et parcendo spatium tribuas corrigendi. 

Per Christum Dominum nostrum, 
fii. Arnen. 

208. Deus, totius claritatis conditor et moderator, 
qui ita dignatus es diligere hunc mundum, 

ut Unigenitum tuum traderes pro nostra salute, 

cuius cruce redempti sumus, 

morte vivificati, 

passione salvati, 

resurrectione glorificati, 

per ipsum te supplices invocamus, 

ut huic familiae tuae in omnibus adesse digneris; 

sit in sensibus nostris timor devotionis tuae, 

in corde fides, 

in opere iustltia, 

in actu pietas, 

in lingua veritas, 

in moribus disciplina, 

ut digne recteque immortalitatis praemium 
consequi mereamur. 

Per Christum Dominum nostrum. 

Arnen. 

209. Domine Iesu Christe, 
qui dives es ad ignoscendum, 

et propterea voluisti carnis humilitatem assumere 

ut nobis humilitatis exempla relinqueres 

et in quibuscumque passionibus faceres esse constantes; 

praesta, ut semper bona, quae a te percipimus, teneamus, 

et quoties in peccata labimur, 

per paenitentiam relevemur. 

Qui vivis et regnas in saecula saeculorum. 

I?:- Amen. 

210. Deus, qui hoc nobis confers gratia tua, 
ut iusti ex Impiis et beati efficiamur ex miseris: 
adesto tuis operibus, tuis adesto muneribus. 

ut quibus inest fidei iustificatio, 
non desit perseverantiae fortitudo. 

Per Christum Dominum nostrum. 

I£. Arnen. 

211. Deus et Pater noster, 

tu remisisti peccata nostra et pacem tuam dedisti nobis; 
fac ut semper Invicem offensiones remittamus 
et pacem simul in mundo operemur. 

Per Christum Dominum nostrum. 

I£. Amen. 

Formulae benedictionis 

212. Benedictio Dei omnipotentis, 

Patris, et Filii, ^ et Spiritus Sancti, 
descendat super vos et maneat semper. 

I£. Amen. 

213. Benedicat nobis Pater, 

qui nos ad vitam genuit aeternam. 

I£. Amen. 

Salutem praebeat nobis Filius, 

qui pro nobis mortuus est et resurrexit. 

I£. Amen. 

Sanctificet nos Spiritus, 

qui in corda nostra effusus est nosque in viam rectam deduxit. 
I£. Amen. 

214. Benedicat nobis Pater, 

qui nos in adoptionem filiorum vocavit. 

I£. Amen. 

Auxilietur nobis Filius, 
qui nos in fratres suscepit. 

I?;. Amen. 

Adsit nobis Spiritus, 

qui suum nos templum effecit. 

I?:. Amen. 

APPENDIX I 


DE ABSOLUTIONE A CENSURIS 

1. Quoad peccata nunc temporis reservata ratione sui vel ratione 
censurae, formula absolutionis non est mutanda, sed sufficit ut con- 
fessarius paenitentem apte dispositum etiam ab iisdem reservatis 
absolvere intendat, servatis — donec aliter statuatur et si res ferat — 
normis iuris vigentis quod attinet ad obligationem recursus ad com- 
petentem Auctoritatem. Potest tamen confessarius, antequam a pec- 
catis absolvat, a censura absolvere cum formula quae infra propo- 
nitur adhibenda extra Paenitentiae sacramentum. 

2. Quando autem sacerdos, ad normam iuris, aliquem paenitentem 
a censura absolvit extra Paenitentiae sacramentum, formula sequenti 
utitur: 

Potestate mihi concessa, ego te absolvo 
a vinculo excommunicationis (vel suspensionis vel interdicti). 
In nomine Patris, et Filii, ^ et Spiritus Sancti. 

Paenitens respondet: 

Arnen. 


DE DISPENSATIONE AB IRREGULARITATE 

3. Si paenitens aliqua detinetur irregularitate, sacerdos, ad normam 
iuris, cum eundem super irregularitate dispensat, sive in confessione, 
post datam absolutionem, sive extra Paenitentiae sacramentum, dicit: 

Potestate mihi concessa, ego dispenso te 
super irregularitate in quam incurristi. 

In nomine Patris, et Filii, ►£< et Spiritus Sancti. 

Paenitens respondet: 

Arnen. 

SPECIMINA 

CELEBRATIONUM P^NITENTIALIUM 


Pars qu^e sequitur, cura et studio 
Sacre Congregationis pro Cultu Divino 

APPARATA EST AD UTILITATEM EORUM 
QUI CELEBRATIONIBUS P/ENITENTIALIBUS ORDINANDIS 
VEL CONFICIENDIS INCUMBUNT 

DE CELEBRATIONIBUS P^ENITENTIALIBUS ORDINANDIS 

1. Celebrationes paenitentiales, de quibus in Ordine Paenitentiae 
(nn. 36-37) agitur, perutiles sunt in vita sive singulorum sive commu- 
nitatum ad spiritum et virtutem paenitentiae fovenda et ad praepara- 
tionem celebrationis magis fructuosae sacramenti paenitentiae. Cavea- 
tur ne hae celebrationes, in opinione fidelium, cum sacramentali 
confessione et absolutione confundantur. 1 

2. Celebrationes paenitentiales, praesertim illae quae pro variis coeti- 
bus et rerum adiunctis instituuntur, sedulo condiciones speciales vitae, 
modum loquendi et captum congregationis respiciant. Cura sit ergo 
commissionibus liturgicis 2 et unicuique communitati christianae cele- 
brationes easdem parare ita ut, pro unoquoque coetu et pro variis 
circumstantiis, textus magis apti eligantur et ordo opportunior 
servetur. 

3. Ad hoc opus adiuvandum, varia et inter se diversa exempla cele- 
brationum paenitentialium hic proponuntur, quae quasi specimina 
intellegenda sunt et condicionibus certis ac definitis uniuscuiusque 
communitatis aptanda. 

4. In his celebrationibus aliquando sacramentum Paenitentiae perfi- 
citur; tunc, post lectiones et homiliam, adhibeatur « Ordo ad recon- 
ciliandos plures paenitentes cum confessione et absolutione singu- 
lari » (nn. 54-59) vel, in casibus peculiaribus iure praevisis, « Ordo ad 
reconciliandos paenitentes cum confessione et absolutione generali » 
(nn. 60-63). 


1 Cf. S. Congr. pro Doctrina Fidei, Norma pastorales circa absolutionem sacramen- 
talem, generali modo impertiendam, 16 iunii 1972, n. X: AAS 64 (1972), p. 513. 

2 Cf. S. Congr. Rituum, Instr. Inter (Ecumenici, 26 sept. 1964, n. 39: AAS 56 
(1964), p. 110. 


I. CELEBRATIONES P/ENITENTIALES 
TEMPORE QUADRAGESIMAS 


5. Tempus Quadragesimae est praecipuum tempus paenitentiae sive 
pro singulis fidelibus sive pro tota simul Ecclesia. Expedit ergo ut 
hoc tempore per celebrationes paenitentiales christiana communitas 
ad pleniorem mysterii paschalis participationem praeparetur. 1 

6. Prae oculis habeatur indoles paenitentialis liturgiae verbi in 
Missis pro tempore Quadragesimae propositis. Textus sive Lectio- 
narii Missae sive Missalis Romani opportune ad celebrationes paeni- 
tentiales tempore Quadragesimae instituendas adhiberi possunt. 

7. Hic duo proponuntur schemata celebrationis paenitentialis tem- 
pori Quadragesimae magis accommodata. Prius agit de paenitentia 
prout tendit ad roborandam vel restaurandam gratiam baptismatis; 
alterum paenitentiam exhibet ut praeparationem ad pleniorem parti- 
cipationem mysterii paschalis Christi et Ecclesiae. 

Schema I: P /enitentia ad roborandam vel restaurandam gratiam 

BAPTISMATIS 

8. a) Post cantum aptum et salutationem ministri, fideles edo- 
ceantur de significatione huius celebrationis, quae communitatem Chri- 
stianam praeparat ad gratiam baptismalem nocte paschali recolen- 
dam et ad novitatem vitae cum Christo per liberationem a peccatis 
assequendam. 

9. b) Oratio 

Oremus, fratres, ut qui peccatis nostris gratiae baptisma- 
tis immemores fuimus, per paenitentiam nunc in illa gratia 
restauremur. 

Flectamus genua (vel: Inclinate capita vestra Deo). 

Et omnes per aliquod temporis spatium in silentio orant. 

Levate. 

Solita, quaesumus, Domine, quos lavasti pietate custodi, 
ut qui tua sunt passione redempti, 
tua resurrectione laetentur. 

Qui vivis et regnas in saecula saeculorum. 

I?:. Amen. 

1 Cf. Cone. Vat. II, Const. Sacrosanctum Concilium, n. 109; Paulus VI, Const. 
Apost. Pcenitemini, 17 febr. 1966, n. IX: AAS 58 (1966), p. 185. 

10 . c) Lectiones 

— Sicut Israelitae, post transitum maris Rubri, Dei mirabilia obliti 
sunt, ita et membra novi populi Dei saepe, post baptismi gratiam, 
iterum ad peccatum revertuntur. 

1 Cor 10, 1-13: Nolo vos ignorare, fratres ... 

— Ps 105, 6-10. 13-14. 19-22; (6). 

— Filius qui deserit patrem et domum, iterum a patre cum amore 
recipitur; ovis quae ab ovili deerravit, iterum a pastore sollicite quae- 
ritur. Ita et nos, qui post baptismi gratiam peccavimus, Deus iterum 
quaerit et ad se revertentes cum amore suscipit, tota Ecclesia laetante. 

Lc 15, 4-7: In illo tempore: Ait Iesus parabolam istam dicens: « Quis 
ex vobis homo ... ». 

Vel Lc 15, 11-32: In illo tempore: Ait Iesus parabolam istam dicens: 
« Homo quidam ... ». 

11 . d) Homilia 
Agi potest: 

— de necessitate gratiam baptismi perficiendi per vitae fidelitatem 
erga Christi evangelium (cf. 1 Cor 10, 1-13); 

— de gravitate peccati post baptismum (cf. Hebr 6, 4-8); 

— de Patris et Dei nostri infinita misericordia, quae nos iterum atque 
iterum ad eum post peccatum revertentes suscipit (cf. Lc 15); 

— de Paschate prout est festum Ecclesiae laetantis de initiatione 
christiana catechumenorum et de reconciliatione paenitentium. 

12 . e) Discussio conscientiae 

Post homiliam fit discussio conscientiae, exempli gratia iuxta textum 
qui in Appendice III, p. 116, invenitur. Semper habeatur spatium 
silentii, ut unusquisque examen conscientiae modo magis personali 
perficere possit. Peculiari modo etiam conscientia discutiatur super 
promissiones baptismales, quae nocte Paschatis renovantur. 

13 . f) Actus paenitentialis 

Diaconus (vel, eo absente, alius minister) sic astantes alloquitur: 

Adest, fratres, tempus acceptum, dies propitiationis divinae 
et salutis humanae, qua mors interitum et vita accepit aeterna 

principium, quando in vinea Domini dum novorum palmitum 
plantatio facienda est, purgantur et veteres ut fructum plus 
afferant. 

Ecce, unusquisque nostrum se peccatorem confitetur et, dum 
ad paenitentiam fratrum excitatur exemplo et movetur ora- 
tionibus, protestatur et dicit: « Iniquitates meas ego agno- 
sco et delictum meum contra me est semper. Averte faciem 
tuam a peccatis meis, Domine, et omnes iniquitates meas 
dele. Redde mihi laetitiam salutaris tui, et spiritu principali 
confirma me ». 

Nobis ergo ita supplicantibus et misericordiam Dei afflicto 
corde poscentibus subveniat misericordia Domini, ut qui 
antea in nostris perversitatibus displicebamus, nunc iam 
placere nos Domino in regione vivorum cum resurgente vitae 
nostrae auctore gratulemur. 

Tunc sacerdos astantes aqua benedicta aspergit, dum cantatur 
(vel dicitur) ab omnibus: 

Asperges me, Domine, hyssopo et mundabor, 
lavabis me, et super nivem dealbabor. 

Deinde sacerdos orationem facit: 

Deus humani generis benignissime conditor 
et misericordissime reformator, 

qui hominem invidia diaboli ab aeternitate beata privatum 

unigeniti tui Filii sanguine redemisti, 

vivifica per Spiritum Sanctum tuum 

quos tibi nullatenus mori desideras, 

et qui non derelinquis devios, assume correptos. 

Moveat tuam, quaesumus, Domine, 

horum filiorum tuorum humilis confidensque confessio. 

Tu eorum medere vulneribus. 

Tu iacentibus manum porrige salutarem, 

ne Ecclesia tua aliqua sui corporis portione vastetur, 

ne grex tuus detrimentum sustineat, 

ne de familiae tuae damno inimicus exsultet, 

ne renatos lavacro salutari mors secunda possideat. 

Tibi ergo, Domine, supplices preces, 
tibi fletum cordis effundimus. 

Tu parce confitentibus, 

ut ab erroris via ad iter reversi iustltiae 

nequaquam ultra novis vulneribus saucientur, 

sed Integrum sit eis atque perpetuum 

et quod gratia tua contulit 

et quod misericordia reformavit. 

Per Dominum nostrum Iesum Christum Filium tuum, 
qui tecum vivit et regnat in unitate Spiritus Sancti, Deus, 
per omnia saecula saeculorum. 

I£. Arnen. 

Tunc celebratio per cantum aptum et populi dimissionem absolvitur. 

Schema II: Poenitentia ad praeparationem plenioris participatio- 
nis IN MYSTERIO PASCHALI CHRISTI PRO MUNDI SALUTE 

14. a) Post cantum aptum et salutationem ministri, paucis ver- 
bis introducantur fideles ad intellegendum se invicem coniungi in 
peccato et in psenitentia, ita ut pro sanctificatione totius communi- 
tatis unusquisque se sentiat ad conversionem vocari. 

15. b) Oratio 

Oremus, fratres, ut per paenitentiam Christo pro peccatis 
nostris crucifixo uniamur, et ita cum omnibus hominibus 
participes eius resurrectionis inveniamur. 

Flectamus genua (vel: Inclinate capita vestra Deo). 

Et omnes per aliquod temporis spatium in silentio orant. 
Levate. 

Domine, Deus et Pater noster, 

qui per Filii tui passionem vitam nobis donasti, 


TEMPORE QUADRAGESIMAE 


87 


tribue ut eius morti per paenitentiam consociati, 
ipsius etiam resurrectionis 

cum omnibus hominibus participes esse valeamus. 

Per Christum, Dominum nostrum. 

I£. Arnen. 

Vel: 

Concede, omnipotens et misericors Pater, 
ut Spiritu tuo moti et roborati, 
semper mortificationem Iesu 
in corpore nostro circumferamus, 
ut et vita eius manifestetur in nobis. 

Per Christum Dominum nostrum. 

I£. Amen. 

16 . c) Lectiones 

— Servus Domini ut agnus mansuetus suscipit et portat peccata po- 
puli, ut plagis ipsius populus sanetur. Christi discipuli, per paeni- 
tentiam, peccata totius mundi in semetipsis flere et expiare possunt. 

Is 53, 1-7. 10-12: Quis credidit auditui nostro? ... 

— Dominus audit orationem Christi qui pro peccatis nostris in cruce 
moritur. Eius mors fit vita totius mundi. Paenitentia qua peccatis 
nostris morimur, est renovatio vitae in Ecclesia et mundo. 

Ps 21, 2-3. 7-9. 18-28. 

— Si patienter afflictiones sive naturae sive hominum sustinemus, pos- 
sumus, imitando Christum, amore nostro odium mundi exstinguere 
et bono malum vincere, ita ut participatio nostra in passione Christi 
conferat ad vitam mundi. 

1 Pt 2, 20b-25: Carissimi: Si benefacientes ... 

— Versus ante Evangelium 

Gloria tibi, Domine, qui traditus es propter peccata nostra, 
et resurrexisti propter iustificationem nostram. 

Gloria tibi, Domine. 

Vel alius cantus aptus. 

— Iesus discipulos suos hortatur, ut exemplum suum sequentes (cali- 
cem suum bibentes) servi fiant fratrum et pro iis animam ponant. 

Mc 10, 32-45, vel brevior: 32-34. 42-45: In illo tempore: Erant discipuli 
in via ... 

17. d) Homilia agere potest: 

— de peccato, quo Deum offendimus et etiam corpus Christi, 
quod est Ecclesia, cuius per baptismum membra facti sumus; 

— de peccato quatenus est defectus amoris erga Christum, qui myste- 
rio suo paschali in finem nos dilexit; 

— de mutua ratione in bono et malo patrando; 

— de mysterio expiationis vicariae, qua Christus peccata nostra ipse 
portavit, ut plagis ipsius nos sani efficeremur (cf. Is 53; 1 Pt 2, 24); 

— de aspectu sociali et ecclesiali paenitentiae, qua singuli ad conver- 
sionem totius communitatis operam conferunt; 

— de celebratione Paschae ut festi communitatis christianae sese 
renovantis per uniuscuiusque membri conversionem seu paenitentiam, 
ut fiat clarius signum salutis in mundo. 

18. e) Discussio conscientiae 

Post homiliam fit discussio conscientiae, exempli gratia iuxta textum 
qui in Appendice III, p. 116, invenitur. Semper habeatur spatium 
silentii, ut unusquisque examen conscientiae modo magis personali 
perficere possit. 

19. f) Actus paenitentialis 

Post conscientiae discussionem, omnes simul dicunt: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos 

et vos, fratres, orare pro me 
ad Dominum Deum nostrum. 

— Deinde ut signum conversionis et caritatis in proximum aliquid 
proponatur ad pauperes adiuvandos, ut festum Paschatis laeti cele- 
brare possint, vel agatur de infirmis visitandis, vel de aliqua iniustitia 
in communitate reparanda, etc. 

— Postremo cani vel recitari potest oratio dominica, quam sacerdos 
sic concludit: 

Libera nos, Pater, ab omni malo, 
et per beatam Filii tui passionem, 
cui paenitentia nos coniungit, 

fac nos in eius resurrectione participare laetantes. 

Per Christum Dominum nostrum. 

1$. Amen. 

Ubi rerum adiuncta id suadeant, post confessionem generalem 
fieri etiam potest aliquod pietatis exercitium ut adoratio crucis vel 
Via crucis, secundum locorum consuetudines et desiderium fidelium. 

In fine, post cantum aptum, populus cum salutatione vel benedictione 
dimittitur. 


II. CELEBRATIO P^NITENTIALIS 
TEMPORE ADVENTUS 

20. a) Post cantum et salutationem, brevi monitione sensus cele- 
brationis proponatur, his vel similibus verbis: 

Fratres: Tempus Adventus nos praeparat ad celebrandum 
mysterium Incarnationis Domini, quo salus nostra exordium 
habuit; at, simul, excitat in nobis exspectationem secundi 
Domini adventus, quo historia nostrae salutis complebitur. 
Sed cum iam hora mortis ad unumquemque nostrum Do- 
minus venerit, oportet nos vigilantes inveniat secundum illud 
Evangelii: « Beati servi illi, quos cum venerit Dominus in- 
venerit vigilantes » (Lc 12, 37). Haec celebratio paenitentiae 
faciat nos puriores et paratiores ad hunc Domini adven- 
tum, quem in sacris mysteriis celebrabimus. 

Vel: 

Fratres: Hora est iam nos de sommo surgere. 

Nunc enim propior est nostra salus quam cum credidimus. 
Nox praecessit, dies autem appropinquavit, 
abiciamus ergo opera tenebrarum 
et induamur arma lucis. 

(Rom 13, 11-12) 

21. b) Oratio 

Oremus, fratres, ut adventus Domini, cuius mysterium proxi- 
mis sollemnitatibus celebrabimus, nos vigilantes et paratos 
inveniat. 

Et omnes per aliquod temporis spatium in silentio orant. 

Veniam precamur offensarum, caelorum conditor, Deus, 
ut Redemptoris nostri sustinentes praesentiam, 
peccatorum indulgentiam percipere mereamur. 

Per Christum Dominum nostrum. 

I£. Arnen. 

Vel: 

Excelse Fili Dei, 

humani generis conditor et immaculate Salvator, 
procede iam, quaesumus, de incontaminata Virgine 
pro mundi redemptione, 

ut sentiamus per illam gratiam nos liberari a peccatis, 
per quam ipse fieri dignatus es absque delicto similis nobis. 
Qui vivis et regnas in saecula saeculorum. 

E£. Amen. 

22 . c) Lectiones 

— Domini adventus secum fert iudicium. Electio praemii vel puni- 
tionis fit nunc a nobis operibus nostris. Quando Dominus apparebit, 
tunc et electio nostra manifesta erit. Paenitentia est momentum 
electionis et decisionis. 

Mal 3, l-7a: Haec dicit Dominus: Ecce ego mitto angelum meum ... 
usque ad dicit Dominus exercituum. 

— Deus Filium suum in mundum misit non ut damnetur mundus 
sed ut salvetur. Ita adventus Domini, quem nunc in mysterio cele- 
bramus, est adventus salutis. Haec paenitentiae celebratio fit in spe 
huius salutis, ut laetantes Nativitatem Domini celebremus et in eius 
occursum festinemus. 

Ps 84, per totum. I£. v. 8. 

— Dominus Iesus per adventum suum nos introducet in vitam 
novam, in mundum novum. Iam nunc Ecclesia est signum vivens 
huius civitatis sanctae quae in futuro revelabitur: sed per peccatum 
nos ab illa excludimur. 

Ap 21, 1-12: Ego Ioannes vidi caelum novum ... 

— Versus ante Evangelium 

Dicit Dominus: « Ecce venio cito, et merces mea mecum est ». 
Veni, Domine Iesu. 

Vel: 

Spiritus et sponsa dicunt: « Veni ». 

Et qui audit dicat: « Veni ». 

Veni, Domine Iesu (Ap 22, 12. 17. 20). 

Vel alius cantus aptus. 

— Sicut diebus Ioannis Baptistae, ita et hodie pro nobis, adventus 
Domini est tempus conversionis et paenitentiae, ut, eo adveniente, 
salutem suscipere valeamus. 

Mt 3, 1-12: In diebus illis venit Ioannes Baptista ... 

Vel Lc 3, 3-17: In illo tempore: Venit Ioannes Baptista in omnem 
regionem ... 

23 . d) Deinde, post homiliam, fit discussio conscientiae, exempli 
gratia iuxta textum qui in Appendice III, p. 116, invenitur. Semper 
habeatur spatium silentii, ut unusquisque examen conscientiae modo 
magis personali perficere possit. 

24 . e) Actus paenitentialis 

Post conscientiae discussionem, fit actus paenitentialis, v. gr. recita- 
tione formulae Confiteor vel intercessionibus ut in nn. 56, 60. Po- 
stremo canitur vel recitatur oratio dominica, quam minister qui cele- 
brationi praeest sic concludit: 

Deus, qui initio mundi condens lucem 

densas tenebrarum nebulas dissipasti, 

quaesumus, ut ipse iam procedat conditor lucis, 

ante saecula quem parasti, 

ut populus a vetustatis errore liberatus, 

in occursum Filii tui adveniat, 

dignis operibus praeparatus. 

Per Christum Dominum nostrum. 

I£. Amen. 

Vel: 

Omnipotens sempiterne Deus, 
qui per incarnationem Unigeniti tui 
mundum tuae maiestati reconciliare dignatus es, 
tribue, quaesumus, 

ut nubila peccatorum fugiant a corde sereno 
et mysteria dominicae nativitatis luce crescentia 
casta semper laetitia celebrentur. 

Per Christum Dominum nostrum. 

1$. Amen. 

In fine, post cantum aptum, populus, cum salutatione vel bene- 
dictione, dimittitur. 


III. CELEBRATIONES P7ENITENTIALES COMMUNES 


I. De peccato et conversione 

25 . a) Post cantum aptum (ex. gr. Ps 138, vv. 1-12. 16. 23-24) et 
salutationem, minister qui celebrationi prseest, argumentum lectio- 
num paucis verbis proponit; deinde ad orationem invitat, et post 
tempus silentii sic orationem concludit: 

Domine Iesu, 

quando Petrus ter te negavit, 

tu ad illum conversus respexisti eum, 

ut fleret peccatum suum et ad te toto corde reverteretur; 

respice in nos et move corda nostra, 

ut ad te redeamus 

et tota vita nostra te fideliter sequamur. 

Qui vivis et regnas in saecula saeculorum. 

I£. Arnen. 

26 . b) Lectiones 

Lc 22, 31-34: « Dico tibi, Petre, non cantabit hodie gallus, donec ter 
abneges nosse me ». 

Fit brevis pausa silentii. 

Lc 22, 54-62: « Egressus foras Petrus flevit amare ». 

Ps 30, vv. 10. 15-17. 20; vel Ps 50; vel alius cantus. 

Io 21, 15-19: « Simon Ioannis, amas me? » 

27 . c) Homilia agere potest: 

— de fiducia ponenda in gratia Dei, non in viribus nostris; 

— de fidelitate, qua secundum baptismum vivere debemus ut veri 
Domini discipuli; 

— de nostra infirmitate, qua ssepe in peccata incidimus et testi- 
monium de evangelio perhibere recusamus; 

— de misericordia Domini, qui post peccatum iterum ut amicos nos 
suscipit, si toto corde ad eum revertimur. 

28. d) Discussio conscientiae 

Post homiliam fit discussio conscientiae, exempli gratia iuxta textum 
qui in Appendice III, p. 116, invenitur. Semper habeatur spatium 
silentii, ut unusquisque examen conscientiae modo magis personali 
complere possit. 

29. e) Actus paenitentialis 

Post conscientiae discussionem, minister qui praeest, ad orationem 
invitat his vel similibus verbis: 

Commendat caritatem suam Deus in nobis, quoniam cum 
adhuc peccatores essemus, ipse prior dilexit nos et misertus 
est nostri. Itaque, convertamur ad illum toto corde nostro, et 
cum Petro humiliter amorem nostrum confiteamur dicentes: 
I£. Domine, tu omnia nosti; tu scis quia amo te. 

Expedit, ut inter unam et alteram invocationem breve tempus 
silentii interponatur; ita opportunum erit unamquamque invocatio- 
nem a variis fidelibus proponi, ceteris respondentibus. 

— Et nos, Domine, sicut Petrus, in nobismetlpsis fiduciam 
habuimus potius quam in gratia tua; sed tu convertere ad nos, 
Domine, et miserere nostri. 

fih Domine, tu omnia nosti; tu scis quia amo te. 

— Sine humilitate et sine prudentia egimus et sic in tenta- 
tionem incidimus; sed tu convertere ad nos, Domine, et mi- 
serere nostri. I£. 

— Superbi fuimus et ceteris meliores nos putavimus; sed 
tu convertere ad nos. Domine, et miserere nostri. I£. 

— De lapsu fratrum nostrorum fortasse aliquando gavisi 
sumus potius quam contristati; sed tu convertere ad nos, 
Domine, et miserere nostri, fii. 

— Iis qui difficultatibus laborabant, saepe contemptum osten- 
dimus potius quam auxilium praebuimus; sed tu convertere 
ad nos, Domine, et miserere nostri. I£. 

— Et nos interdum, prae metu, veritati et iustitiae testimo- 
nium reddere recusavimus; sed tu convertere ad nos, Domine, 
et miserere nostri. I£. 

— Et nos promissionibus baptismalibus nostris, quibus di- 
scipuli tui effecti fuimus, saepe infideles sumus; sed tu con- 
vertere ad nos, Domine, et miserere nostri. I£. 

— Precem nostram nunc ad Patrem dirigamus et, sicut Chri- 
stus nos docuit, supplicemus ei, ut dimittat nobis peccata 
nostra: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

30. f) Deinde, post cantum aptum, minister, qui celebrationi prasest, 
orationem conclusionis facit et populum dimittit. 

Domine Iesu, Salvator noster, 

qui Petrum ad apostolatum vocasti 

et post eius culpam et paenitentiam 

iterum ut amicum tuum 

et Apostolorum principem confirmasti, 

convertere ad nos et respice nos, 

ut Petri exemplum imitati 

post peccata nostra ad te revertamur 

et deinceps maiore te sequamur dilectione. 

Qui vivis et regnas in saecula saeculorum. 

1$. Amen. 

II. De filio ad patrem revertente 

31 . a) Post cantum aptum et salutationem, minister circumstan- 
tibus argumentum celebrationis exponit. Deinde eos ad orationem 
invitat, et, post tempus silentii, concludit dicens: 

Domine Deus omnipotens, 
tu omnium Pater es. 

Tu homines creasti, ut tecum semper in domo tua essent 
in laudem gloriae tuae. 

Aperi corda nostra ad audiendam vocem tuam, 
ut postquam a te peccando discessimus, 
ad te nunc toto corde revertamur, 
et cognoscamus te esse Patrem nostrum 
plenum misericordia in omnes qui invocant te 
corripientem, ut recedamus a malo 
et dimittentem nobis omnia peccata nostra. 

Redde nobis laetitiam salutis tuae, 

ut simul ad te revertentes 

laetemur in convivio domus tuae 

nunc et semper et in saecula saeculorum. 

1$. Arnen. 

32 . b) Lectiones 

Eph 1, 3-7: « Praedestinavit nos in adoptionem filiorum ». 

Ps 26, 1. 4. 7-10. 13-14. 

Lc 15, 11-32: «Vidit illum pater ipsius, et misericordia motus est». 

33 . c) Homilia agere potest: 

— de peccato, prout est aversio ab amore filiali erga Deum Patrem; 

— de misericordia infinita Patris in filios peccatores; 

— de natura verae conversionis; 

— de venia fratribus semper concedenda; 

— de convivio eucharistico quatenus est culmen reconciliationis cum 
Ecclesia et cum Deo. 

34. d) Discussio conscientiae 

Post homiliam fit discussio conscientiae, exempli gratia iuxta textum 
qui in Appendice III, p. 116, invenitur. Semper habeatur spatium 
silentii, ut unusquisque examen conscientiae modo magis personali 
complere possit. 

35. e) Actus paenitentialis 

Post conscientiae discussionem, minister, qui praeest, ad orationem 
invitat: 

Deus noster est Deus misericors, tardus ad iram et patiens 
multum, qui iterum suscipit nos sicut pater suscepit filium de 
longinquo revertentem. Supplicemus ei cum fiducia dicentes: 
1$. Non sumus digni vocari filii tui. 

— Eo quod donis tuis male usi sumus, peccantes coram te: 
I£. Non sumus digni vocari filii tui. 

— Eo quod mente et corde nostro procul a te ambulavimus, 
peccantes coram te: ty. 

— Eo quod amoris tui obliti sumus peccantes coram te: I£. 

— Eo quod delectationem nostram potius quam bonum 
nostrum et fratrum nostrorum secuti sumus, peccantes co- 
ram te: fj:. 

— Eo quod parum de fratribus nostris curam egimus, pec- 
cantes coram te: I£. 

— Eo quod tardi fuimus ad ignoscendum fratribus nostris, 
peccantes coram te: I£. 

— Eo quod misericordiae tuae qua iterum atque iterum susce- 
pisti nos obliti sumus, peccantes coram te: I£. 

Aliae invocationes addi possunt a circumstantibus; expedit ut inter 
unam et alteram invocationem pausa brevis silentii servetur; item 
opportunum videtur ut variae invocationes a variis fidelibus profe- 
rantur. 

— Nunc verbis ipsis quse Iesus nos docuit, Patrem nostrum 
invocemus, ut dimittat nobis peccata nostra: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

36. f) Deinde post cantum aptum, minister, qui celebrationi praeest, 
orationem conclusionis facit et populum dimittit. 

Deus et Pater noster, 

qui praedestinasti nos in adoptionem filiorum, 
ut essemus sancti in conspectu tuo 
et gauderemus semper in domo tua, 
suscipe nos et conserva nos in dilectione tua, 
ut cum laetitia et caritate vivamus 
in Ecclesia tua sancta. 

Per Christum Dominum nostrum. 

I£. Arnen. 

III. De Beatitudinibus evangelicis 

37. a) Post cantum aptum et salutationem, minister, qui celebra- 
tioni praeest, indicat praesentibus argumentum lectionum eosque ad 
orationem invitat; post aliquod tempus silentii orationem concludit: 

Aperi, Domine, cor nostrum 
ad audiendam hodie vocem tuam, 
ut Filii tui evangelium suscipientes, 
per eius mortem et resurrectionem 

in novitate vitae ambulare valeamus. 

Per Christum Dominum nostrum. 

I£. Amen. 

38. b) Lectiones 

1 Io 1, 5-9: « Si dixerimus quoniam peccatum non habemus, ipsi nos 
seducimus ». 

Ps 145, 5-10. 

Mt 5, 1-10: « Beati pauperes spiritu, quoniam ipsorum est regnum 
caelorum ». 

39. c) Homilia agere potest: 

— de peccato, quo nos, mandata Christi obliviscentes, beatitudini- 
bus evangelicis opponimus; 

— de firmitate fidei nostrae in verba Iesu; 

— de fidelitate nostra in imitatione Christi, tam in vita personali 
quam in communitate christiana, immo in societate humana; 

— de unaquaque Beatitudine. 

40 . d) Discussio conscientiae 

Post homiliam fit discussio conscientiae, exempli gratia iuxta textum 
qui in Appendice III, p. 116, invenitur. Semper habeatur spatium 
silentii, ut unusquisque examen conscientiae modo magis personali 
perficere possit. 

41 . e) Actus paenitentialis 

Post conscientiae discussionem, minister, qui praeest, ad orationem 
invitat, dicens his vel similibus verbis: 

Fratres: Iesus Christus nobis reliquit exemplum, ut sequamur 
vestigia eius. Precem nostram in omni humilitate et fiducia 
ad eum dirigamus, ut purificet corda nostra et det nobis, ut 
secundum evangelium suum vivamus: 

— Domine Iesu Christe, tu dixisti: 

« Beati pauperes spiritu, 

quoniam ipsorum est regnum caelorum »; 

sed nos nimis de divitiis solliciti sumus 
easque iniuste etiam quaerimus. 

Agnus Dei, qui tollis peccatum mundi, 

I?:. Miserere nobis. 

— Domine Iesu Christe, tu dixisti: 

« Beati mites, 

quoniam ipsi possidebunt terram »; 
sed nos violenti sumus ad Invicem 
et mundus noster plenus est discordia et bellis. 
Agnus Dei, qui tollis peccatum mundi, 

] $. Miserere nobis. 

— Domine Iesu Christe, tu dixisti: 

« Beati qui lugent, 

quoniam ipsi consolabuntur »; 

sed nos impatienter afflictiones nostras toleramus 

et parum de fratribus nostris afflictis curamus. 

Agnus Dei, qui tollis peccatum mundi, 

I£. Miserere nobis. 

— Domine Iesu Christe, tu dixisti: 

« Beati qui esuriunt et sitiunt iustltiam, 
quoniam ipsi saturabuntur »; 

sed nos parum te sitimus, fontem totius sanctitatis, 
et pigri sumus circa iustltiam privatam et publicam. 
Agnus Dei, qui tollis peccatum mundi, 

I£. Miserere nobis. 

— Domine Iesu Christe, tu dixisti: 

« Beati misericordes, 

quoniam ipsi misericordiam consequentur »; 
sed nos nolumus fratribus veniam concedere, 


CELEBRATIONES P^ENITENTIALES COMMUNES 


101 


et severe proximos nostros iudicamus. 

Agnus Dei, qui tollis peccatum mundi, 

I?;. Miserere nobis. 

— Domine Iesu Christe, tu dixisti: 

« Beati mundo corde, 

quoniam ipsi Deum videbunt »; 

sed nos concupiscentiae et desideriis sensuum servimus, 
et ad te oculos nostros levare non audemus. 

Agnus Dei, qui tollis peccatum mundi, 

I?;. Miserere nobis. 

— Domine Iesu Christe, tu dixisti: 

« Beati pacifici, 

quoniam filii Dei vocabuntur »; 

sed nos nescimus pacem operari in familiis nostris, 
in societate, in vita populorum. 

Agnus Dei, qui tollis peccatum mundi, 

I£. Miserere nobis. 

— Domine Iesu Christe, tu dixisti: 

« Beati qui persecutionem patiuntur propter iustltiam, 

quoniam ipsorum est regnum caelorum »; 

sed nos potius iniustltiam facimus 

quam libentius pro iustltia patimur, 

et discriminationes, oppressiones, persecutiones 

in fratres nostros operamur. 

Agnus Dei, qui tollis peccatum mundi, 

I£. Miserere nobis. 

— Patrem nostrum nunc invocemus Dominum, ut liberet nos 
a malo et dignos efficiat regni sui: 

Pater noster, qui es in caelis: 
sanctificetur nomen tuum; 


102 


APPENDIX II 


adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

42. f) Deinde, post cantum aptum, minister, qui celebrationi prseest, 
orationem conclusionis facit et populum dimittit. 

Domine Iesu Christe, 

mitis et humilis corde, 

misericors et pacificus, 

pauper et propter iustitiam occisus, 

qui per crucem ad gloriam pervenisti, 

ut nobis viam salutis ostenderes, 

tribue nobis, ut laetantes evangelium tuum suscipiamus 
et secundum exemplum tuum vivamus 
coheredes et comparticipes regni tui, 
qui vivis et regnas in saecula saeculorum. 

I£. Arnen. 


IV. PRO PUERIS 


43. Hoc schema celebrationis psenitentialis pueris minoris aetatis 
aptum est, etiam iis qui ad confessionem sacramentalem nondum 
accesserunt. 

Argumentum: Deus qu/ERENS nos 

44. Celebratio paenitentialis cum ipsis pueris praeparanda est, ita ut 
certiores iam fiant de sensu et fine talis celebrationis, bene sciant 
cantus, notitiam iam habeant saltem initialem textus sacrae Scriptu- 
rae, qui legitur, atque certi sint de textibus a se recitandis, de actio- 
nibus earumque successione. 

45. a) Salutatio 

Pueros in ecclesia vel alio loco apto congregatos, celebrans 
salutat verbis affabilibus iisque breviter intentionem celebrationis in 
memoriam revocat, necnon ea, quae ad eius decursum spectant. Salu- 
tatione peracta, cantus initialis cani potest. 

46. b) Lectio 

Brevem introductionem celebrans his vel similibus verbis dicere 
potest: 

Dilectissimi pueri: Nos omnes baptismate filii filiceque 
Dei facti sumus. Deus nos amat velut Pater, atque nos monet, 
ut ipsum amemus toto corde. Sed et vult, ut boni simus ad 
invicem, ita ut omnes simul feliciter vivamus. 

Verumtamen homines non semper agunt secundum Dei 
voluntatem. Dicunt: « Non obtemperabo! Facio, quod volo 
ego! » Deo non oboediunt, et vocem eius nolunt audire. Sic 
et nos saepe agimus. 

Hoc est quod peccatum vocamus, quo a Deo divertimur 
et si revera grave est, omnino nos a Deo separamus. 

Quomodo autem Deus agit, quando aliquis se avertit ab 
eo? Quid facit quando rectam viam derelinquimus atque pe- 
riculum incurrimus amittendi vitam? Num offensus se aver- 
tit a nobis? 

Audiamus quid Dominus dicat nobis: 

47. Unus tantum textus sacrae Scripturae legatur. 

Lc 15, 1-7: In illo tempore: Erant appropinquantes Iesu omnes pu- 
blicani ... 

48. c) Homilia 

Homilia brevis sit, et praesertim Dei amorem erga nos extollat, 
necnon ansam praebeat ad conscientiae discussionem. 

49. d) Discussio conscientiae 

Examen puerorum captui brevibus celebrantis indicationibus ap- 
tetur et opportunum tempus silentii complectatur (cf. Appendix III, 
p. 116). 

50. e) Actus paenitentialis 

Preces litanicae sequentes a celebrante vel ab uno aut pluribus 
pueris alternatim cum ceteris praesentibus recitari possunt. Ante 
responsiones, quae etiam cani possunt, brevis pausa ut servetur sua- 
detur. 

Deus et Pater noster, 

— saepe non egimus sicut decet filios tuos. 

I£. Tu autem amas nos et quaeris nos. 

— Parentibus et magistris nostris molesti fuimus. 

I£. Tu autem amas nos et quaeris nos. 

— Rixati sumus et male locuti sumus ad invicem. 

I£. Tu autem amas nos et quaeris nos. 

— Domi (et in schola) pigri fuimus nec parati parentes 
(fratres nostros, alios pueros) adiuvare. 

!$:. Tu autem amas nos et quaeris nos. 

— Vani fuimus atque mentiti sumus. 

I£. Tu autem amas nos et quaeris nos. 

— Occasiones bonum faciendi omisimus. 

I£. Tu autem amas nos et quaeris nos. 

Nunc autem una cum Iesu, fratre nostro, ad Patrem imus, 
et rogamus eum ut dimittat nobis peccata nostra: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

51. f) Actus contritionis et propositum 

Manifestari potest per aliquod signum, ex. gr.: singuli pueri, si 
opportunum videtur, cereum portantes accedunt ad altare vel ad 
alium locum aptum ut cereum — ministro adiuvante si opus est — 
ibi accendant, et unusquisque dicit: 

Pater, doleo de omnibus quae male egi, 
et de bono quod omisi. 

Sincere eo contendere volo, ut me emendem, 
praesertim ... (hic certum propositum nominatur) 
et ut ambulem in luce tua. 

Loco cerei vel una cum eo, textum orationis et propositi scriptum 
in schedula pueri deponere possunt super altare vel super mensam 
ad hoc praeparatam. 

Si autem numerus puerorum vel alia adiuncta hoc non sinunt, 
celebrans pueros monet, ut omnes simul proferant orationem supra 
dictam et quidem cum proposito generali. 

52. g) Oratio celebrantis 

Deus, Pater noster, semper nos quaerit 
quando a recta via aberravimus, 
et paratus est dimittere quae male egimus. 

Misereatur ergo nostri omnipotens Deus, 
et dimissis peccatis nostris 
perducat nos ad vitam aeternam. 

I£. Arnen. 

53. Minister pueros invitat ad gratiarum actionem, quas cantu apto 
fieri potest. 

Deinde eos dimittit. 


V. PRO IUVENIBUS 


54. Celebratio pamitentialis cum iuvenibus praeparetur ita ut ipsi, 
si fieri potest, una cum celebrante textus et cantus eligant vel com- 
ponant. Lectores, cantores vel schola ex eorum coetu eligantur. 

Argumentum: Renovatio vit/£ secundum vocationem Christianam 

55. a) Salutatio his vel similibus verbis fieri potest: 

Carissimi: Congregavimus nos ut paenitentiam ageremus vi- 
tamque renovaremus nostram. Non est, ut multi putant, res 
ardua et luctuosa tantum, sed et iucunda et ad futurum 
magis spectans tempus quam ad praeteritum: Deus per paeni- 
tentiam viam nobis aperit novam, magis magisque ducens 
nos ad plenam filiorum Dei libertatem. Christus vocans nos 
ad conversionem, aditum praebet nobis ad regnum Patris sui, 
sicut docuit in parabola de mercatore, qui, margarita inventa 
pretiosa, omnia vendidit ut compararet eam. Hoc ergo tan- 
to consilio ducti vitam derelinquimus praeteritam, ut no- 
vam multo magis pretiosam consequamur. 

Deinde cantus editur, qui agat de vocatione ad novam vitam vel 
de corde prompto ad Dei vocationem sequendam (v. gr. Ps 39, 1-9 
cum $.: Ecce venio facere voluntatem tuam). 

56. b) Oratio 

Deus, qui nos vocas e tenebris in lucem tuam, 
e mendacio in veritatem, 
e morte in vitam; 

tu nobis infunde Spiritum Sanctum tuum 
aperientem aures cordaque nostra roborantem, 
ut vocationem nostram percipiamus 
et viam strenue ingrediamur 
ad vitam vere christianam ducendam. 

Per Christum Dominum nostrum. 

I?-. Amen. 

57 . c) Lectiones 

Rom 7, 18-25: Fratres: Scio quia ... 

Vel Rom 8, 19-23: Fratres: Exspectatio creaturae ... 

Cantus vel spatium silentii. 

Mt 13, 44-46: In illo tempore: Dixit Iesus turbis: « Simile est Re- 
gnum caelorum ... ». 

58 . d) Homilia 
Homilia agere potest: 

— de lege peccati, quae in nobis contra Deum militat; 

— de necessitate derelinquendi viam peccati, ut Regnum Dei ingredi 
possimus. 

59 . e) Discussio conscientiae 

Post homiliam fit discussio conscientiae, exempli gratia iuxta textum 
qui in Appendice III, p. 116, invenitur. Semper habeatur spatium 
silentii, ut unusquisque examen conscientiae modo magis personali 
perficere possit. 

60 . f) Actus paenitentialis 

Christus Dominus peccatores in regnum Patris sui vocavit. 
Proinde unusquisque in intimo corde actum nunc eliciat 
contritionis et propositum concipiat distinctum. 

Post brevem pausam silentii, omnes simul dicunt: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos 

et vos, fratres, orare pro me 
ad Dominum Deum nostrum. 

Minister: 

Domine Deus, tu omnia nosti. 

Nosti etiam sinceram nos habere voluntatem 
melius tibi fratribusque serviendi. 

Respice in nos et audi precationes nostras. 

Lector: 

Da nobis gratiam verse conversionis. 

I£. Te rogamus, audi nos. 

Excita in nobis spiritum paenitentiae et confirma proposita 
nostra. 

F£. Te rogamus, audi nos. 

Remitte peccata nostra et defectibus nostris indulge. 

I£. Te rogamus, audi nos. 

Imple corda nostra spiritu fiduciae et magnanimitatis. 

Te rogamus, audi nos. 

Fac nos discipulos fideles Filii tui et membra viva Ecclesiae 
eius. 

I?!. Te rogamus, audi nos. 

Minister: 

Deus, qui non vult mortem peccatoris sed ut convertat se et 
vivat, agnitionem peccatorum nostrorum benignus recipiat 
et magnam misericordiam suam largiatur nobis orantibus, 
secundum Filii sui praeceptum: 

Omnes simul pergunt: 

Pater noster, qui es in caelis: 
sanctificetur nomen tuum; 
adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

61 . Celebratio concluditur cantu apto et dimissione. 


VI. PRO AEGROTIS 


62. Minister secundum statum aegrotorum et loci opportunitatem 
aegrotos in cubiculo adunatos adit vel eos in sacellum vel in eccle- 
siam congregat. Textus ipsos et copiam eorum diligenter condicioni 
participantium aptet. Cum saepius nemo ex iis munere lectoris possit 
fungi, aliam personam ad hoc invitat, si Heri potest. 

Argumentum: Tempus morbi ut tempus gratiae 


63. a) Salutatio his vel similibus verbis fieri potest: 

Carissimi aegroti: Verbum paenitentiae quod Iesus praedicavit 
bonus est nuntius: nuntius nempe caritatis et misericordiae 
Dei, qui aptos nos facit ut Iterum iterumque totam diriga- 
mus vitam nostram ad ipsum. Donum ergo Dei paenitentia est, 
quod grato animo recipiamus oportet. Tali nunc intentione 
magna cum simplicitate et humilitate conscientiam nostram 
aperiamus Deo et reconciliationem ab eo petamus, dum Invi- 
cem dimittimus debita nostra. 


Cantus aliquis psenitentialis, si fieri potest, hic canatur cum aegro- 
tis vel etiam a choro si adest. 


64. b) Oratio 

Deus, fons omnis bonitatis et clementiae, 
da filiis tuis in nomine tuo congregatis 
spiritum paenitentiae simul et fiduciae, 
ut tuam et fratrum indulgentiam petentes, 
peccata nostra sincere confiteamur. 

Renova, quaesumus, hac celebratione 

nostram tecum cumque proximis communionem 

quo melius tibi servire valeamus. 

Per Christum Dominum nostrum. 

fy. Arnen. 

65 . c) Lectiones 

Introductio his vel similibus verbis fieri potest: 

Socordes et ingrati homines saepe sanitate aliisque bonis 
fruuntur. Tempore autem morbi advertimus haec omnia 
magnum esse donum, quo carentes facile animis deficimus. 
Deus morbum permittit, ut probetur fides nostra; immo pas- 
sio nostra ut compassio cum Christo magnum potest habere 
pretium et pro nobis et pro Ecclesia Dei. Tempus Itaque aegri- 
tudinis non inutilis est vel omni sensu destitutum, sed recta 
dispositione accipientibus id revera tempus gratiae fit. Dispo- 
sitionem hanc celebratio nostra augere intendit. Quam ob 
rem verbum audimus Dei, conscientiam nostram probamus, 
fundimus orationes. 

66. Iac 5, 13-16: Carissimi: Tristatur aliquis vestrum? 

Inter lectiones psalmus aliquis alternatim dici vel cani potest 
(v. gr. Ps 129 vel 50). 

Mc 2, 1-12: In illo tempore: Iterum intravit Iesus Capharnaum ... 

67 . d) Homilia 

Celebrans opportune loquatur de morbo, non tam in infirmitate 
corporis quam in animae defectibus consistente, potestatem extollat 
Iesu et Ecclesiae eius remittendi peccata, necnon vim passionis vi- 
cariae pro aliis oblatae. 

68. e) Discussio conscientiae 

Post homiliam fit discussio conscientiae, exempli gratia iuxta textum 
qui in Appendice III, p. 116, invenitur. Semper habeatur spatium 
silentii, ut unusquisque examen conscientiae modo magis personali 
perficere possit. 

Addi possunt quaestiones, quae sequuntur, condicioni aegrotorum 
aptandae. 

— Dei bonitati atque providentiae etiam diebus afflicti6nis 
morbique fido? 

— AEgritudini, desperationi aliisque cogitationibus et affec- 
tibus malis indulgeo? 

— Tempore vacuo ad deliberationem vitae adque conversatio- 
nem cum Deo utor? 

— Morbum et dolores ut opportunitatem compatiendi cum 
Christo accipio, qui passione sua nos redemit? 

— E fide vivens persuasum habeo dolores patientia tole- 
ratos multum conferre ad bonum Ecclesiae? 

— Attentus sum ad alios et respectum habeo ad compa- 
tientes adque necessitates eorum? 

— Gratus sum me curantibus atque visitantibus? 

— Bonum curo exemplum praebere sicuti decet christifide- 
lem? 

— Praeteritorum peccatorum me paenitet et in eorum expia- 
tionem patienter morbum sive infirmitatem meam sustineo? 

69. f) Actus psenitentialis 

Post pausam silentii, omnes simul dicunt: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos 
et vos, fratres, orare pro me 
ad Dominum Deum nostrum. 

Lector: 

Domine Deus noster, nomen Filii tui portamus et te Patrem 
nostrum vocamus. Paenitet nos te offendisse et iniuriam fe- 
cisse fratribus nostris. 

I£. Da nobis veram paenitentiam et excita in nobis amorem 
tui et proximi. 

Lector: 

Domine Iesu Christe, per passionem et crucem tuam nos 
redemisti et exemplum dedisti patientiae et caritatis. Paenitet 
nos te offendisse et servitium neglexisse tui et fratrum no- 
strorum. 

I$t. Da nobis veram paenitentiam et excita in nobis amorem 
tui et proximi. 

Lector: 

Domine Spiritus Sancte, tu loqueris nobis in Ecclesia et in 
conscientia nostra, excitans corda nostra ad bonum. Paenitet 
nos te offendisse inoboedientia et duritia cordis. 

I£. Da nobis veram paenitentiam et excita in nobis amorem 
tui et proximi. 

Minister: 

Orationem nunc ad Deum Patrem nostrum dirigamus, ut di- 
mittat nobis peccata nostra et liberet nos a malo: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

70. Deinde, pro opportunitate, fieri potest cantus a choro vel a 
fidelibus congregatis et celebratio concluditur gratiarum actione: 

71. Deus consolationis et Pater misericordiarum, qui pec- 
cata dimittis confitentibus tibi: 

I£. Laudamus te et benedicimus tibi. 

Deus consolationis et Pater misericordiarum, qui afflictos et 
doloribus affectos participes reddis passionis Filii tui ad 
totius mundi salutem: 

Laudamus te et benedicimus tibi. 

Deus consolationis et Pater misericordiarum, qui tribulatos 
et lugentes amas iisque das spem salutis et promittis prae- 
mium vitae aeternae: 

IJ-. Laudamus te et benedicimus tibi. 

Oremus. 

Bonitas tua, Domine, immensa et misericordia est infinita. 

Gratias tibi agimus de donis receptis et petimus: 

respice in hanc familiam tuam 

in nomine Filii tui congregatam 

et conserva eam in fide viva, in spe firma 

et in sincera tui et proximi caritate. 

Per Christum Dominum nostrum. 

I£. Arnen, 
vel: 

72. Loco orationis, celebratio concludi potest benedictione: 

Deus pacis corda vestra impleat omni bono, 

ut divina spe et consolatione roborati, 
secundum voluntatem suam viventes 
ad aeternam perveniatis salutem. 

Haec et omnia bona largiatur vobis omnipotens Deus: 

Pater, et Filius, ^ et Spiritus Sanctus. 

Arnen. 

73. Minister coetum dimittit vel praesentes invitat ad familiare 
cum aegrotis colloquium. 

SCHEMA PRO CONSCIENTIAE DISCUSSIONE 

1. Schema proponitur pro conscientiae discussione, complendum 
et aptandum iuxta consuetudines locales et diversitatem personarum. 


2 . Quando examen conscientiae fit ante sacramentum Paenitentiae, 
convenit ut unusquisque ante omnia se interroget circa sequentia: 

1. Accedone ad sacramentum Paenitentiae sincero desiderio purifi- 
cationis, conversionis, vitae renovationis et profundioris cum Deo 
amicitiae, an potius illud considero veluti pondus quam rarissime 
suscipiendum? 

2. Sumne oblitus vel consulto tacui in praeteritis confessionibus quae- 
dam peccata gravia? 

3. Egine satisfactionem mihi impositam? iniurias forte illatas re- 
paravi? proposita de emendanda vita secundum evangelium conatus 
sum in praxim deducere? 


3. In lumine verbi Dei unusquisque vitam suam examini subiciat. 

I. Dicit Dominus: « Diliges Dominum Deum tuum ex toto corde ». 

1. Dirigiturne cor meum in Deum ita ut vere illum super omnia 
in fideli mandatorum exsecutione diligam, tamquam filius patrem, 
an potius sollicitus sum de temporalibus rebus? Estne recta intentio 
mea in operando? 

2. Estne firma fides mea in Deum, qui nobis locutus est in Filio suo? 
Adhaesine firmiter doctrinae Ecclesiae? Habuine curam de institu- 
tione christiana, verbum Dei audiendo, catechesim participando, 
fidei nociva vitando? an fidem in Deum et Ecclesiam semper strenue 
professus sum absque timore? Praebuine me libenter christianum in 
vita privata et publica? 

3. Preces mane et vespere persolvi necne? Estne oratio mea vera 
mentis et cordis conversatio cum Deo an exterior ritus tantum? 
Obtuline Deo labores, gaudia et dolores? Ad ipsum in tenta tionibus 
recurro? 

4. Habeone erga nomen Dei reverentiam et amorem, aut Deum offendi 
blasphemia, aut falso iuramento, vel nomen eius perperam assu- 
mendo? B. Mariam Virginem et Sanctos irreverentia prosecutus 
sum? 

5. Diemne colo Domini et Ecclesiae festa, coetum liturgi cum, Mis- 
sam praesertim, actuose, pie et attente participando? Praeceptis de 
annua confessione et de communione paschali obtemperavi? 

6. Habeone fortasse alios deos, scilicet res quarum magis sollicitus 
sum aut in quibus magis confido quam in Deo, uti sunt divitiae, su- 
perstitiones, spiritismus aliaeque ineptae magiae artes? 


II. Dominus dicit: « Diligite invicem sicut dilexi vos ». 

1. Habeone veram dilectionem in proximum meum, an fratribus 
meis abutor eos ad fines meos adhibendo vel eis faciendo quod nolo 
ab aliis mihi fieri? Eisne gravi scandalo fui malis verbis et actionibus? 

2. Vide an in familia tua, per patientiam et verum amorem ad bo- 
num et gaudium ceterorum contulisti, an filii in parentes oboedien- 
tes, honorem eisdem exhibendo et auxilium in eorum necessitati- 
bus spiritalibus et materialibus eis praestando; an parentes de filiis 
christiane educandis solliciti et bono exemplo paternaque auctoritate 
eos adiuvantes; an coniugi ad invicem fideles in corde et in conver- 
satione cum aliis? 

3. Dividone bona mea cum illis qui mihi pauperiores sunt? Quod 
in me est, defendo oppressos, subvenio miseros, adiuvo egenos, an 
proximum meum, praesertim pauperes, debiles, senes, advenas vel 
homines diversi generis despexi? 

4. Estne vita mea memor missionis quam in Confirmatione accepi? 
Opera apostolatus et caritatis Ecclesiae, vitam paroeciae participavi? 
Necessitatibus Ecclesiae et mundi subveni et pro illis oravi, v. gr. 
pro unitate Ecclesiae, pro populorum evangelizatione, pro pace et 
iustitia servanda, etc.? 

5. Habeone curam de bono et prosperitate communitatis humanae in 
qua vivo, an vitam meam duco de memetipso tantum sollicitus? 
Participo, pro viribus meis ad iustitiam, honestatem morum, con- 
cordiam, caritatem in civitate humana promovendas? An officia civica 
adimplevi, tributa solvi? 

6. Sumne in meo labore sive officio iustus, operosus, honestus, ex 
amore servitium meum societati praestando? Dedine operariis et 
iis qui mihi inserviunt iustam mercedem? Promissiones et con- 
tractus observavi? 

7. Legitimisne auctoritatibus oboedientiam et debitam reverentiam 
praestavi? 

8. Si in aliquo munere constitutus sum vel auctoritatem exerceo, 
utorne illis meo commodo an aliorum bono, in spiritu servitii? 

9. Servavine veritatem et fidelitatem, an falsis verbis, calumnia, de- 
tractione, iudicio temerario, violatione secreti aliis malum intuli? 

10. Vitamne, integritatem physicam, famam vel honorem, bona alio- 
rum violavi? Damnum aliquod illis intuli? Abortum suasi aut pro- 
curavi? Odio illos prosecutus sum? Rixa, inimicitia, contumeliis, 
ira, ab ipsis divisus sum? Propter egoismum testimonium de inno- 
centia proximi culpabiliter neglexi? 

11. Furatusne sum res alienas, iniuste et inordinate eas desideravi 
aut illis damna intuli? Procuravine rei alienae restitutionem et 
damni reparationem? 

12. Si iniuriis passus sum, fuine paratus ad pacem, ex amore Christi, 
et veniam concedendam, an odium vel vindictae desiderium conservo? 


III. Christus Dominus dicit: « Estote perfecti sicut Pater ». 

1. Quaenam est directio fundamentalis vitae meae? Animorne spe 
vitae aeternae? Profectum vitae spiritalis per orationem, verbi Dei 
lectionem et meditationem, sacramentorum participationem, mor- 
tificationem curavi? Fuine paratus domare vitia; inclinationes et 
passiones meas malas, uti sunt invidia, cibi et potus voluptas? 
Superbia et iactantia motus, coram Deo me exaltavi et alios con- 
tempsi, me illis praestantiorem existimans? Voluntatem tantum meam 
aliis imposui, aliorum libertatem et iura neglegendo? 

2. Quemnam usum feci temporis, virium, donorum quae a Deo tam- 
quam « talenta evangelii » accepi? Utorne istis omnibus rebus ad 
memetipsum perfectiorem in dies faciendum? Otiosus et pigrus fui? 

3. Dolores et contrarietates vitae an patienter sustinui? Quomodo 
mortificationem in corpore meo tuli ut perficiam « ea quae desunt 
passioni Christi »? Legem ieiunii et abstinentiae an observavi? 

4. Servavi sensus et totum corpus meum in pudicitia et castitate 
tamquam templum Spiritus Sancti ad resurrectionem et gloriam vo- 
catum et tamquam signum amoris quem Deus fidelis pro hominibus 
habet, quod in sacramento matrimonii plene elucet? Carnem meam 
fornicatione, impudicitia, verbis et cogitationibus indignis, pravis de- 
sideriis vel actionibus maculavi? Voluptatibus meis indulsi? Lectio- 
nes, colloquia, spectacula et oblectamenta honestati christianae et 
humanae contraria frequentavi? Indecentia mea alios ad peccatum 
incitavi? In usu matrimonii legem moralem observavi? 

5. Contra conscientiam meam ex timore vel hypocrisi egi? 

6. Contendi semper in vera filiorum Dei libertatem agere, secundum 
legem Spiritus, an adsunt passiones quarum servus sum? 

